13 Perangai Buruk Yang Mesti Dibuang Terus Kalau Nak Berjaya

Kalau anda memang serius nak berjaya dalam apa saja perkara yang dilakukan sekarang, 13 perangai buruk ini perlu dibuang terus dari bertapak dalam diri.

Semua orang memang nak berjaya. Itu sikap biasa yang ada pada semua manusia. Yang membezakan antara anda dengan saya, juga antara kita dengan yang lain, hanyalah takrifan kejayaan sahaja.

Masing-masing ada takrifan mereka tersendiri untuk tentukan kejayaan jenis yang macam mana. Tapi secara umumnya, jalan menuju kejayaan itu biasanya adalah sama.

Biasanya orang akan tekankan untuk membina amalan baik ke dalam diri. Tapi mungkin anda rasa agak susah nak buat macam tu. Jika anda rasa susah nak tambah perkara baik dalam diri, anda boleh cuba cara ini.

Anda hanya perlu kekalkan saja apa yang dah ada, dan buang terus 13 perangai buruk ini satu persatu sampai habis kesemuanya.

Ramai yang memang dah ada banyak perangai baik. Tapi masih juga sukar menempa kejayaan. Puncanya berkemungkinan adalah disebabkan ada banyak perangai buruk.

Bayangkan anda pulas minyak motosikal ke depan dalam keadaan ada tali dok ikat kat belakang motosikal tu. Memang susah nak bergerakpun. Malah lebih parah, motosikal anda akan cunggit ke atas dan terbalik ke belakang timpa badan !

Itu perumpamaan gabungan perkara baik dan perkara buruk yang ada dalam diri anda. Yang satu bawa ke depan dan satu lagi dok tarik ke belakang.

Kalau sama kuat, moto kaku tak bergerak. Kalau buruk yang kuat, jatuh ke belakang timpa badan. Kalau baik lebih kuat, pergi juga kedepan tapi amat meletihkan.

Oleh itu, jangan lupa untuk semak perangai buruk yang ada dalam diri. Buang satu persatu supaya pergerakan anda ke depan lebih mudah dan lancar.

Berikut saya kongsikan 13 perangai buruk yang perlu anda buang kalau serius nak berjaya:

Seluruh dunia di negara maju hadapi masalah berat ini. Ketagihan pada media sosial. Berapa kerap anda semak email, FB, twitter, whatassp dan seumpamanya. Ini dah menjadi-jadi sekarang. Saya juga jadi macam tu sejak pakai telefon pintar ni. Dah jadi satu ketagihan sebenarnya, walaupun mungkin anda tak rasa macam tu.

Satu masa nanti akan ditubuhkan pula pusat pemulihan media sosial. Tambahan kepada pusat pemulihan dadah yang dah sedia ada. Mungkin ramai yang akan dihantar masuk oleh ahli keluarga mereka.

Sebelum jadi macam tu, cari jalan penyelesaian, sikap kebergantungan kepada media sosial ni. Latih diri dari sekarang dan pakai media sosial secara berdisiplin berdasarkan keperluan. Fokus pada hasil. Kalau tak ada hasil buat apa nak buka media sosial.

2. Buang perangai nak ambil hati semua orang

Strategi nak bagi semua orang suka tidak akan pernah berjaya. Anda terpaksa jadi hipokrit atau mengkarung yang sentiasa bertukar warna ikut keadaan setempat untuk buat semua orang suka.

Kalau nak berjaya, anda perlu terima hakikat akan ada orang yang betul-betul suka, dan akan ada sekumpulan lain pula yang meluat tak tau nak kata.

Terima hakikat itu dan jalan terus. Itu lumrah kehidupan.

Ada kawan yang kerjanya hanya nak kondem orang. Depan kita dia kondem orang lain. Banyak kemungkinan bila depan orang lain, dia akan kondem kita pula. Itu salah satu ciri orang yang punya minda beracun. Elakkan orang macam tu. Dan paling penting anda sendiri jangan dok jadi macam tu.

Biasanya orang yang minda beracun ni punya karisma yang menarik. Mereka memang mudah didekati dan amat pandai sesuaikan keadaan. Mereka selit racun secara sistemik tanpa disedari.

Orang minda beracun ni kerjanya lebih banyak kepada merungut, mengeluh, semuanya negatif, suka menghukum terus, ayat kesat, mencarut jadi mainan mulut, cepat panas baran, sentiasa berlakon jadi mangsa, terlalu banyak bercakap tapi kurang mendengar, potong ayat orang untuk sembur ayatnya yang beracun dan lain-lain lagi seumpamanya.

Ada ramai yang akan tak selesa dengan saranan ini. Mereka rasa tak patut pilih kawan macam tu dan mahu bersikap cool habiskan masa dengan semua jenis orang. Kalau anda serius nak berjaya, jangan ikut sikap cool macam tu.

Kalau nak tunggu sempurna baru nak cuba perkara baru, alamat sampai kiamat tak akan mencuba. Kalau nak jadi penembak tepat baru nak mula tembak, sampai ke mati tak akan jadi, menembakpun tak akan reti.

Cara terbaik untuk jadi manusia sempurna adalah dengan tak buat apa-apa. Jadi tak akan berlaku satupun kesalahan. Kalau anda ingat boleh bangga hidup tanpa buat salah, teruskan dengan dunia tak bergerak anda itu.

Anda hanya perlu sararkan pada kesempurnaan sahaja dan mula buat yang terbaik. Bila hasilnya tak sempurna tak payah nak berdrama sangat. Buat analisa, cari apa yang boleh dibaiki dan cuba lagi.

5. Buang kepercayaan adanya formula ajaib

Sekarang ada banyak iklan hebat yang memainkan emosi lemah manusia. Mereka paparkan gambaran sebelum yang buruk dan dikepilkan sebelahnya gambaran selepas yang mengkagumkan.

Sebelum… hudoh, selepas… ala ala Neelofa! dan andapun percaya krim ajaib mujarab 7 telaga gunung, peram 7 purnama, laungan azan 7 muazzin, zikir 7 guru mursyid dan lain-lain lagi keajaiban. Beli dan sapu muka, nak terus jadi Neelofa.

Mohon maaf ! buang perangai macam tu. Jangan percaya pada adanya formula ajaib, peluru emas, dragon ball atau entah apa lagi seumpamanya.

Semua kejayaan adalah gabungan ribuan kalau tak jutaan perkara kecil sedikit demi sedikit. Lihat pada artikel saya yang sebelum ini pasal Kesan Berganda. Semua bermula dari kesukaran sehinggalah ke satu titik tertentu sebelum melonjak naik ke atas.

Berakit-rakit ke hulu, berenang-renang ke tepian … anda tahu sambung peribahasa ini kan!

Ramai orang suka cari alasan dari kecil sampai besar. Kecekapan cari alasan dah sebati dan keluar terpancul dari mulut tanpa perlu gunakan akal lagi. Sebab itu perangai buruk ini amat susah nak buang.

Tapi nak buat macam mana, kalau serius nak berjaya, buang sikap cari alasan ini. Latih diri cari jalan. Tanya macam mana nak buat dan elak cari sebab kenapa tak perlu buat.

Orang yang berfikiran singkat akan jual tanah untuk dapat duit. Orang yang berfikiran jauh tak akan jual tanah tu. Dia akan fikirkan bagaimana nak tingkatkan nilai tanah yang ada.

Baru-baru ini kawan saya yang kaki beli tanah beritahu. Sepanjang dia bergiat beli tanah dari dulu sampai sekarang, golongan yang paling kerap dia jumpa jual tanah, adalah orang Melayu. Saya tak perasan perkara ini sebab bukan kaki beli tanah macam dia. Tapi itu membuatkan saya terfikir sejenak apa yang tak kena.

Fikir panjang jauh jauh dalam apa saja usaha. Jangan asyik nak kaya cepat dan jangan nak buat untung cepat. Semakin jauh orang berpandangan, semakin besar peranannya dalam kehidupan.

Hidup hanya sekali, tapi kalau anda jalani kehidupan dengan cara yang betul, berbaloi walaupun ianya hanya sekali.

8. Buang gaya hidup buruk yang tak sihat

Jaga badan anda baik-baik. Jangan biarkan penyakit berkumpul padanya. Lemak terlalu banyak tak ada orang nak belipun.

Satu-satunya tempat paling penting di mana anda jalani kehidupan adalah di badan anda sendiri. Jadi tolonglah jaga sebaik mungkin. Lepas itu baru fikirkan nak jaga alam sekitar dan orang lain pula.

Cuba sedaya upaya untuk hidup secara sihat. Bersenam, jaga makan dan jaga tidur. Bukan banyakpun, 3 benda saja pun.

Kalau tak boleh 100% hidup sihat, jangan pula 100% hidup tak sihat.

Masa mula berniaga dulu saya jenis selesa dengan sasaran yang kecil. Kononnya tak suka buat orang lain rasa tak selesa kalau saya bercita-cita besar. Tapi saya tersedar itu hanya mainan perasaan yang takut punya impian besar.

Lepas itu saya mula ubah, saya mula ulang sebut ‘world class’. Nak latih minda punya impian yang besar. Walaupun masih tak jadi lagi world class sampai sekarang, tapi impak kepada sasaran yang besar itu amat hebat.

Oleh itu, impikan yang besar-besar dan mulakan dengan yang kecil-kecil.

Jangan dari awal impianpun kecil, anda akan sukar bergerak naik. Akan jadi ala kadar hidup segan mati tak mahu. Tak akan ada orang yang jadi tak selesa bila anda punya impian besar asalkan ianya adalah realistik.

Hentikan terus nak main kecil-kecil saja. Jangan hanya buat team bola sekadar nak masuk liga Kampung Naka, Kedah saja, tanam impian nak masuk liga Nasional terus, apa salahnya?

Orang yang berfikiran tertutup percaya bakat dan pengetahuannya dah tepu dan akan kekal begitu. Itu satu tanggapan yang amat tersasar dari sikap orang yang mahu berjaya.

Apa saja yang anda nak jadi, apa saja kejayaan besar yang anda mampu bayangkan, semuanya adalah mungkin belaka. Tak kisah apapun sejarah anda di belakang hari yang lalu.

Belajar perkara baru, belajar imu dan kemahiran baru, buka minda, ubah perspektif anda, dan cabar kepercayaan yang ada dalam diri sendiri yang terbantut tu, cabar apa saja cakap orang yang membantutkan kejayaan anda.

11. Buang perangai nak buat banyak benda sekali gus

Orang akan cuba yakinkan anda untuk buat banyak perkara sekali gus. Orang itu biasanya nak pergunakan anda selama mungkin. Orang yang asyik berhenti baling batu setiap kali ada anjing menyalak tak akan sampai ke destinasinya.

Bila anda buat banyak perkara sekali gus, anda tak akan jadi cekap dalam apa urusanpun. Itulah matlamat utama orang yang tak mahu lihat anda meningkat maju.

Bila anda ikut tanpa sedar dan percaya, buat banyak benda sekali gus itu adalah satu kehebatan, anda akan buang masa dan tertipu dengan perkara yang terbukti tidak betul.

Kalau nak jadi cikgu, jadilah cikgu betul-betul, jangan sekejap ahli politik, sekejap ustaz, sekejap bomoh, sekejap, aktivis, sekejap petani, sekejap usahawan, kejap itu dan ini. Sedar-sedar dah nazak atas katil orang dok ajar mengucap. Tapi kalau anda rasa itu tujuan anda hidup, jadi macam-macam yang tak berapa pandai, teruskanlah.

12. Buang perangai nak kawal semua benda

Anda mesti tahu ada perkara yang tak boleh dikawal dan ada perkara yang anda boleh kawal. Jadi jangan nak buang masa cuba kawal semua perkara, tak akan bolehpun.

Satu-satunya perkara yang anda boleh kawal adalah persepsi anda terhadap apa saja yang berlaku di sekeliling anda. Fokus untuk kawal apa yang anda fikirkan dan bukan nak ubah keadaan yang sedang berlaku disekeliling, yang diluar kawalan.

13. Buang sikap angguk pada semua perkara

Ada perkara yang anda boleh angguk setuju dan ikut. Ada perkara yang anda perlu tegas katakan ‘tidak !’ dan tak payah nak ikut.

Belajar bezakan antara dua perkara tersebut dan anda akan lebih fokus dan terurus.

Yang penting dan yang perlu anda buat dan ikut adalah apa saja perkara yang boleh membantu anda mencapai sasaran hidup yang telah ditetapkan. Selain dari itu, just say ‘NO’.

Ada lagi yang saya sendiri masih tidak dapat buang dalam 13 perangai buruk kat atas tu. Saya masih lagi berusaha untuk membuangnya sebaik mungkin.


4 Perangai Pelik Pelancong Malaysia Yang Minta Bantuan Saya Di Jeju, Korea

Kina sering terima panggilan dari pelancong-pelancong Malaysia yang berdepan dengan masalah di Jeju. Contohnya masalah tak dapat ambil kereta sewa, masalah kereta excident, masalah makan, masalah guesthouse dll.

Kalau mampu tolong, Kina tolong yang mana boleh. Tapi kadang-kadang ada yang datang minta tolong dengan Kina macam tanpa adab tatasusila. Call-call je terus cakap “Kak Kina kat mana ye? Kami ada masalah bla bla” dan kami langsung tidak mengenali satu sama lain.

Siapa yang call tu pun Kina tak tau. Kadang-kadang Kina tengah sibuk kat fakulti, ataupun tengah memandu bawa client, tengah tidur ke buat kerja ke. Bila angkat call, dengan tak ada salam, takda perkenalkan diri. Terus minta tolong dengan kita macam kita ni kaunter pertolongan yang hanya diperlukan waktu susah je.

Baca: 17 Lokasi Menarik Untuk Dikunjungi Di Pulau Jeju, Korea Selatan

Pernah sekali ada orang hubungi Kina dari Malaysia lagi cakap nak ke Jeju tapi dia minta tolong Kina teman dia waktu nak ambil kereta sebab dia tak yakin. Ok so on the day dia sampai Jeju Kina bersusah payah ke airport naik bas dari universiti yang ambil masa 45min.

Akhirnya bila dah jumpa dia, dan dia dah dapat kereta sewa, Kina siap tunjuk dia kedai makan dan guesthouse semua.

Lepas tu kita minta tolong dia hantarkan Kina balik universiti kejap memandangkan dia ada kereta , dia cakap “oo nak kena hantar kau balik pulak ek. Dah la dah malam ni, bas dah takde dah ke? Nanti akak nak balik guesthouse sesat pulak”.

Sebelum dia datang Jeju dia WhatsApp panggil akak awak akak awak. Tapi bila dah sampai Jeju dah selesai tolong dia semua, terus panggil kau aku kau aku.

Baca: 8 Cara Beli Tiket Kapal Terbang Lebih Murah Ke Pulau Jeju, Korea Selatan

Kena halau dari airport Jeju sebab tak boleh overnight, kelam kabut call Kina minta tolong. Jadi kita pun tolong call kawan kita, tuan punya guesthouse berdekatan airport. Siap tolong booking kan guesthouse. Lepas tu senyap. Tak tau berita. Bila dah selamat, dapat tempat berteduh, diam membisu.

Kadang-kadang rasa macam kita ikhlas nak tolong orang yang berdepan masalah, tapi bila kita dilayan macam ‘Kaunter Pertolongan’ macam ni terus tak ada mood nak tolong dah.

Tak semua macam ni, yang baik pun ramai. Siap ada yang hadiahkan Kina beras, tudung, serunding, belanja makan dll. Tapi yang tak bertatasusila macam cerita di atas pun ramai juga.

Nota editor: Gambar tiada kena mengena dengan cerita. Kina adalah satu-satunya pelajar Malaysia yang melanjutkan pelajaran dan menetap di Pulau Jeju, Korea. Beliau juga turut menawarkan khidmat tour guide bagi anda yang ingin melawat Pulau Jeju.

Baca lagi: 9 Masalah Sering Dihadapi Rakyat Malaysia Sewaktu Travel Ke Pulau Jeju, Korea Selatan


Ini Rasanya Perasaan Menaiki Kereta Yang Hampir Seabad Muda Daripada Dirinya

Lahir dan membesar sebagai generasi-Y sudah cukup untuk membuatkan kita semua kagum dengan teknologi yang ada pada Tesla. Penggunaan electric charger dengan gabungan teknologi pandu sendiri sentiasa membuatkan Tesla antara pengeluar jenama automotif yang futuristik ketika ini. Bagaimana pula first impression individu berumur 97 tahun apabila menaiki Tesla? Tonton sehingga habis untuk melihat betapa kagumnya beliau terhadap model kereta yang hampir seabad muda dari dirinya ini.


‘Perasan Bagus Dan Tidak Berdisiplin’- Fizz Fairuz Kecewa Dengan Sikap Pelakon Baru

Industri seni tanahair kini makin diserikan dengan kedatangan pelakon-pelakon baru. Akan tetapi, ada berita kurang enak muncul apabila segelintir pelakon senior menyatakan kekecewaan terhadap sikap pendatang baru di set penggambaran.

Mengulas lanjut akan isu tersebut, Datuk Fizz Fairuz yang juga merupakan seorang pelakon meluahkan rasa kecewa kerana segelintir pelakon baru kelihatan tidak serius dalam bidang lakonan.

A post shared by Dfizzfairuz 🇲🇾 (@fizzfairuzofficial)

Tambahnya, segelintir pendatang baharu merasakan diri mereka bagus, tiada disiplin dan juga tidak menghafal skrip ketika berada di set penggambaran. Malah, ada juga pelakon baru yang tidak menghormati pelakon senior dan tidak mengenali mereka.

Terdahulu, Rusdi Ramli turut mendedahkan sikap segelintir pendatang baharu yang lebih gemar menghabiskan masa dengan telefon bimbit menjadikan hubungan antara pelakon lain kurang mesra. Apakah pula pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Gula-Gula Kegemaran Rakyat Malaysia Muncul Dalam Drama Vincenzo Curi Perhatian Ramai

Gara-Gara Selebriti Langgar SOP, Surat Pelepasan Negeri Diperketatkan Dengan Laporan Itinerari?

‘Air Kotor Dan Menyedihkan’- Lelaki Ini Kecewa Lihat Keadaan Zoo Negara Tidak Diselenggara


Perasmian Rileklah! Raya Bersama Didi & Friends Di Quill City Mall KL

Bersempena dengan sambutan Ramadan dan Hari Raya Aidilfitri, Quill City Mall KL nampaknya tidak melepaskan peluang untuk memperkenalkan kempen Raya mereka yang dinamakan Rileklah! Raya Bersama Didi & Friends pada minggu lepas.

Yang bestnya, setiap hujung minggu bermula 23 Mei hingga 9 Jun 2019, jangan ketinggalan untuk menanti ketibaan maskot Didi & Friends dan saksikan persembahan mereka di Main Atrium, Ground Floor. Peminat Didi & Friends juga berpeluang bertemu dengan karakter kegemaran mereka, merakamkan gambar, menyanyi serta menari bersama Didi dan rakan-rakan.

Pada kali ini, Quill City Mall KL memperkenalkan konsep bertemakan pengembaraan Didi dan rakan-rakan ke pantai yang santai dan tenang serta menggabungkan elemen sambutan Raya secara tradisional dan moden. Dikelilingi dekorasi warna-warni lampu di Main Atrium, rumah pantai, pokok kelapa, pemandangan laut yang visualistik, dan papan potong terap Didi antara dekorasi Raya Quill City Mall KL yang tidak boleh dilupakan.

Konsep kawasan terbuka bertemakan pantai di Main Atrium untuk keluarga dan kanak-kanak berbuka puasa dan sesi santai di tepi pantai dengan beg kekacang berwarna-warni ini membolehkan kanak-kanak berkumpul dan bersosial antara satu sama lain dengan dikelilingi koleksi fesyen terbaharu.

Jangan lupa untuk dapatkan juga cenderahati daripada reruai rakan kongsi dan penyewa Quill City Mall KL seperti Ashh & Annas, Di Moda Closet, Fana Couture, Szoffya, Refash, United Babies Studio, Toy World, Alliance Spectrum, Zoomoov, Dupharma dan banyak lagi.

Oh ya, yang bawa anak-anak pasti rasa tidak rugi singgah ke Quill City Mall KL. Pelbagai aktiviti menarik tersedia untuk anak-anak anda antaranya adalah Didi & Friends Coloring Workshop, Wau Making Workshop dan Raya DIY Canvas pada hujung minggu.

Nak best lagi? Quill City Mall KL menawarkan redemption Raya yang unik iaitu sampul duit Raya bersama pelekat Didi & Friends, Didi & Friends Zoomoov Ride, Carousel Ride, Guess & ‘Sea’ Voucher Redemption, pertandingan foto “Spot Didi & Friends” dan banyak lagi aktiviti menarik bakal menanti anda di Quill City Mall KL. Jangan lepaskan peluang untuk menebus hadiah edisi terhad sepanjang Rileklah! Raya Bersama Didi & Friends apabila anda datang ke Quill City Mall KL. Tertakluk kepada terma dan syarat.

Kempen ini bermula dari 23 Mei sehingga 9 Jun 2019. Buat anda yang sedang berkelapangan atau mahu mencari pakaian segak bergaya sempena Hari Raya, Quill City Mall Kuala Lumpur antara yang boleh dijadikan pilihan.


adidas Hasilkan Stan Smith Dengan Rekaan Sulaman ‘Floral’

Stan Smith adalah antara model paling laris adidas dan menjadi pilihan ramai. Baru-baru ini adidas Originals mengumunkan akan mengeluarkan model terbaru yang dijahit dengan sulaman bunga yang cantik pada lidah kasut ini.

adidas Originals Stan Smith didatangkan dengan warna hitam(carbon) dan menggunakan kulit pada keseluruhan kasut ini. Apa yang menarik perhatian kami, adalah sulaman bunga merah jambu, merah dan hijau yang diletakan di bahagian logo penjenamaan adidas pada lidah kasut.

Buat masa sekarang belum ada lagi tarikh dan harga bilakah kasut ini akan dijual. Anda boleh melihat gambar kasut ini.


Thailand Kenakan Peraturan Baharu Kepada Malaysia Bermula 1 Oktober

Seperti yang tercatat di dalam laporan terkini, Thailand tidak lama lagi bakal melaksanakan peraturan baharu bagi mereka yang masuk ke negara itu melalui pintu sempadan Malaysia berkuatkuasa 1 Oktober ini. Khasnya kepada rakyat Malaysia yang ingin memasuki negara itu diingatkan supaya memahami dan mematuhi peraturan baharu itu serta menggunakan dokuman perjalanan yang sah.

Menurut Konsul Jeneral Malaysia di Songkhla Mohd Afandi Abu Bakar, antara peraturan itu adalah perlu mengisytiharkan kenderaan serta penumpangnya dengan mengisi borang masuk kepada Jabatan Imigresen dan Kastam Thailand. Pemandu yang gagal mengisytiharkan kenderaan akan dikenakan denda sehingga empat atau lima kali ganda nilai kenderaan atau kenderaan ditahan dan penjara selama dua tahun.

Untuk maklumat lengkap berhubung peraturan baharu itu akan dikemaskini di dalam laman web Kementerian Luar tidak lama lagi. Dalam masa yang sama beliau berkata, walaupun ada antara syarat kemasukan tersebut telah lama dipraktikkan tetapi difahamkan perubahan dibuat bagi memudah dan memperkemas daftar masuk rakyat asing ke Thailand oleh pihak berkuasa negara itu.

Tambah beliau lagi, sepanjang tahun ini sehingga Ogos lepas terdapat dua kes kenderaan milik rakyat Malaysia ditahan oleh pihak berkuasa Thailand kerana melanggar peraturan masuk. Manakala dalam perkembangan yang lain, kira-kira 250 rakyat Malaysia sedang menjalani hukuman penjara di selatan Thailand membabitkan pelbagai kesalahan.

BACA JUGA: 8 Pantang Larang Anda Perlu Tahu Sebelum Travel Ke Thailand


Peraturan Diperketat, Pengunjung Hotel 5 Bintang Bawa Periuk Nasi Dan Tilam Sendiri Buat Netizen Berang

Tidak lengkap sesuatu percutian itu tanpa penginapan yang selesa. Kadangkala tidak perlu mahal pun asalkan selesa sudah memadai.

Terbaharu, seorang pengguna Facebook Ainul CheNoi telah berkongsi keadaan di Lexis Hibiscus Port Dickson dimana ada pengunjung yang melanggar peraturan hotel. Mana tidaknya, ada pengunjung yang bawa periuk nasi, joran dan banyak lagi.

Berikutan itu, Lexis Hibiscus Port Dickson kini sudha ketatkan lagi peraturan di mana para pengunjung yang tiba haruslah mengisi borang isikan nama mereka yang menginap dalam satu bilik.

Difahamkan, satu bilik hanya boleh memuatkan 7 orang dewasa sahaja dan kanak-kanak berumur 12 tahun ke bawah tiada had. Akan tetapi, 3 daripada 7 orang dewasa akan dikenakan caj kerana melebihi had yang ditetapkan. Malah, ketika check in, spot check akan dijalankan.

Perkongsian tersebut mendapat perhatian netizen dan rata-rata mengatakan sudah seharusnya pengunjung lebih common senses untuk menginap di hotel dan memilih homestay jika mahu memasak dan memiliki keluarga yang ramai.

Malah, para netizen juga mengatakan apabila pengunjung memasak dalam bilik, bau makanna akan melekat dalam bilik dan menyusahkan pihak hotel untuk membersihkan bilik. Apakah pendapat anda mengenai perkara ini?

Sementara itu, buat anda yang tidak pernah menginap di Lexis Hibiscus Port Dickson, kami kongsikan kenapa anda perlu cuba menginap di sana. Klik sahaja pautan di bawah ini.

4 Sebab Utama Anda Tidak Akan Menyesal Menginap Di Lexis Hibiscus Port Diskson

Bayar RM700 Tetapi Rumah Kotor, Lelaki Ini Kongsi Pengalaman Penginapan Airbnb Dari ‘Neraka’

Puntung Rokok Bersepah Dan Tilam Bernajis, Hos Homestay Luah Kekecewaan Terima Pelanggan Dari ‘Neraka’


Peratusan Pinjaman Rumah Yang Diluluskan Semakin Menurun

Disaat orang ramai khususnya golongan muda semakin cakna mengenai kepentingan ilmu hartanah serta bercita-cita untuk mempunyai rumah sendiri, statistik bank negara menunjukkan peratusan pinjaman rumah yang diluluskan didapati semakin turun tahun ke tahun.

Berdasarkan statistik yang dikeluarkan, peratusan pinjaman perumahan yang diluluskan setakat tahun ini adalah sekitar 41 hingga 42% sahaja.

Jumlah yang ditunjukkan ini juga nampaknya jauh berbeza jika dibandingkan sewaktu krisis ekonomi yang melanda pada tahun 2008 dimana peratusan pinjaman yang diluluskan adalah sekitar 57%. Berikut merupakan carta pinjaman perumahan yang diluluskan sejak dari tahun 2006.

Dari segi harga rumah, ramai yang sedia maklum harga rumah kini jauh lebih tinggi berbanding sedekad lalu malah terdapat hartanah yang sudahpun meningkat sekali ganda sejak 10 tahun terakhir ini.

Mengulas mengenai trend pembeli rumah pula, 71% daripada pembeli rumah merupakan pembeli rumah pertama dimana 49% daripadanya mendapatkan pinjaman rumah dibawah RM250,000 manakala 22% lagi mendapatkan rumah dalam jurang RM250,000 sehingga RM500,000. Sekali lagi membutikan rumah mampu milik dibawah RM250,000 lebih mudah terjual berbanding rumah dengan harga mencecah separuh juta.

Melihat kepada jumlah peratusan pinjaman yang semakin menurun mungkin pelbagai tanda tanya yang bakal muncul. Adakah bank negara semakin berhati-hati untuk memberikan pinjaman perumahan untuk mengelakkan daripada risiko pinjaman tidak dibayar atau harga rumah yang kian meningkat antara yang menjadi punca?

Pada pendapat anda, apakah yang membuatkan pinjaman perumahan semakin menurun?

Baca lagi: Apa Sebenarnya Yang Berlaku Mengenai Isu Pemilikan Rumah Di Malaysia


Perayaan Songkran Di Beberapa Wilayah Thailand Dibatalkan Kerana Coronavirus

Sebagai salah satu cara untuk mengelakkan penularan virus COVID-19 di Thailand, sambutan perayaan Songkran di beberapa wilayah Thailand akan dibatalkan.

Menurut laporan Bangkok Post, pengurus sambutan Songkran di Khon Kaen, Bang Saen dan Pattaya telah mengumumkan tiada sambutan skala besar akan dijalankan di lokasi ini seperti tahun lalu. Namun, acara keagamaan untuk warga tempatan akan berlangsung seperti biasa.

Koh Phangan di Surat Thani juga akan menunda sementara full-moon party di pulau berkenaan atas alasan yang sama. Parti di pulau berkenaan akan dianjurkan kembali hanya sekiranya keadaan kembali seperti biasa.

Antara bandar besar yang menjadi tumpuan setiap kali perakaan Songkran, Pattaya telah membuat keputusan untuk membatalkan perayaan berkenaan yang dijadulkan pada 18-19 April 2020. Pattaya merupakan antara bandar yang menjadi tumpuan penduduk dari Malaysia setiap kali musim perayaan Songkran.

BREAKING: Songkran in Pattaya CANCELLED – only religious activities permitted: https://t.co/fG7LuM90jD#Thailand #Pattaya #coronavirus #covid19 #ไวรัสโคโรน่าสายพันธุ์ใหม่2019 #โควิด19 pic.twitter.com/JkDNVZmuQl

“Kami minta kerjasama antara penduduk tempatan dan pelancong untuk tidak menyimbah atau menembak air kepada orang ramai bagi mengekang penularan virus ini,” kata Datuk Bandar Pattaya, Mayor Sonthaya Khunpluem.

Jika anda merancang untuk ke festival Songkran bulan hadapan, anda mungkin perlu menundanya ke tahun hadapan. Perayaan Songkran di Bangkok seperti di Khaosan Road berkemungkinan turut akan dibatalkan sekiranya kes COVID-19 meningkat di Thailand.

Sambutan Songkran tahun lalu di Khaosan Road turut dibatalkan kerana bertembung dengan persiapan majlis pertabalan raja baharu Thailand. Baca tentangnya lagi pada pautan di bawah.

Tiada Penganjuran Festival Songkran Di Khaosan Road Tahun Ini

Thailand Larang Penggunaan Beg Plastik Di Pusat Beli-Belah Utama Mulai Hari Ini

Kartel Ketum Malaysia Untung Besar Di Thailand


Perbaharui Pasport Anda Secara ‘Online’ Mulai Hari Ini

Nampaknya pihak imigresen sedikit sebanyak sudah memudahkan proses untuk memperbaharui pasport anda. Kini anda boleh memohon untuk memperbaharui passport anda secara atas talian. Tiada lagi membazir masa dengan menunggu nombor anda dipanggil di kaunter imigresen.

Sistem MyOnline Passport ini dijangka sudah boleh beroperasi hari ini (1 September 2016). Ketua Pengarah Imigresen, Datuk Seri Mustafar Ali berkata empat negeri iaitu Pahang, Sarawak, Pulau Pinang dan Putrajaya dan dua UTC (Pudu Sentral dan [email protected] Johor) dipilih menjadi perintis. Ianya akan diperluaskan ke seluruh negara jika proses tersebut berjalan lancar.

“Pemohon kini boleh memperbaharui pasport mereka secara atas talian di mana-mana sahaja termasuk melalui telefon pintar pada bila-bila masa. Pemohon hanya perlu memberitahu ingin mengambil passport itu di mana. Sebagai contoh anda di Johor dan ingin mengambilnya di Pejabat Imigresen Pulau Pinang,” kata Mustafar.

Sistem MyOnline Passport ini bakal memberi anda pilihan untuk memperbaharui passport anda secara online dengan anda mengisi butiran yang diminta dan membuat bayaran melalui kad debit atau kad kredit anda.

Setakat ini kami sudah cuba akses sistem ini dan ianya berfungsi dengan baik. Jika anda mahu renew passport anda, boleh klik di sini. Dinasihatkan anda renew pasport anda awal kerana kemungkinan pasport anda akan mengambil masa beberapa hari untuk siap. Janganlah esok nak travel, hari ini baru nak apply. Jawapannya tidak dapat terbanglah anda nanti.


Perbandingan 14 Jenama Marjerin Di Malaysia. Yang Mana Lebih Sesuai Untuk Anda?

Banyak jenis marjerin yang ditawarkan di pasaran. Mana satu pilihan anda?

Ada yang beli marjerin jenama tertentu kerana ia menjadikan kek dan biskut lebih lembut, gebu dan rangup. Ada pula yang beli kerana sudah lama dan selesa menggunakan jenama yang sama.

Tapi benarkan marjerin pilihan anda itu memenuhi keperluan tubuh anda terutama untuk kegunaan harian? Ditambah pula dengan berbagai vitamin tambahan yang dimasukkan ke dalam marjerin.

Mari kita lihat kajian yang telah dilakukan oleh pasukan Healthworks.my yang telah melakukan analisis ke atas 14 jenis marjerin yang terdapat di Malaysia ini.

Sekali imbas semua jenama marjerin ini nampak sama saja.

Ditambah pula dengan slogan pemasaran menarik yang diletakkan di luar bekas marjerin ; “Diperkaya Dengan 8 Vitamin Dan Mineral!”, “Bebas Kolesterol!”.

Eh, pening bagi orang-orang biasa seperti anda dan saya untuk memilih mana satu yang terbaik dan paling berkhasiat untuk dinikmati sekeluarga.

Ini tips memilih marjerin yang telah diberikan oleh pakar pemakanan Ng Kar Foo dari Malaysian Dietitians’ Association. Menurut beliau 8 ciri ini boleh menjadi pertimbangan penting sewaktu memilih marjerin yang sesuai berdasarkan keperluan individu :

Kajian menunjukkan lemak tak tepu mampu meningkatkan kandungan kolesterol jahat. Oleh itu ia semestinya tak bagus untuk badan dan kesihatan anda. Pastikan anda pilih marjerin yang bebas dari lemak tak tepu.

Menurut American Heart Association, makanan dengan kandungan garam yang sedikit adalah lebih baik. Kadar pengambilan garam yang disarankan untuk tubuh dalam sehari adalah sekitar 2,400 miligram. Jadi sewaktu memilih marjerin, pastikan kandungan garamnya adalah rendah.

PUFA baik untuk jantung jika diambil dalam kuantiti sederhana. Omega 6 dan Omega 3 merupakan fatty acid yang tidak dapat dihasilkan oleh badan dan hanya boleh didapati dari makanan. Tetapi ia hendaklah diambil dalam kuantiti sederhana sahaja iaitu sekitar 20% ke 35% dari jumlah pengambilan kalori harian.

MUFA membantu menurunkan kadar kolesterol jahat dalam darah, seterusnya mengurangkan risiko serangan jantung dan lumpuh. Kadar pengambilan harian bagi MUFA adalah sekitar 15% ke 20%. Pilih marjerin dengan kandungan MUFA paling tinggi.

Pakar pemakanan menyarankan agar pengambilan lemak tepu juga dikurangkan dalam diet harian. Tapi baru-baru ini terdapat kajian yang mengatakan lemak tepu tidak lah begitu memberi kesan buruk kepada badan. Namun begitu tidak salah jika kita bersederhana dalam setiap pengambilan makanan.

Usah tertipu dengan slogan bebas kolesterol ini kerana kebanyakan marjerin dibuat dari lemak tumbuh-tumbuhan yang secara semula jadinya mempunyai kandungan kolesterol yang sangat sedikit. Apa yang lebih menarik, kajian terbaru menunjukkan kolesterol tidak begitu memberi kesan buruk kepada mereka yang sihat, kecuali kepada penghidap kencing manis dan yang mengalami masalah kardiovascular – dimana mereka perlu mengurangkan pengambilan makanan yang berkolesterol tinggi. Anda boleh membaca kajian lanjut tentang ini di sini.

Banyak pengusaha makanan yang menambah nutrisi mikro ke dalam makanan untuk menutup kekurangan zat dan menjadikannya kelihatan lebih menarik dari segi khasiat. Lebih banyak nutrisi yang diperkaya tak bermakna ianya lebih baik dari yang lain. Tambahan pula kadar serapan tubuh terhadap nutrisi tambahan ini adalah sedikit saja. Nutrisi dari sumber semula jadi seperti telur, sayuran dan bijirin adalah lebih baik sebenarnya dan lebih mudah diserap oleh tubuh.

Ada yang lebih suka mendapatkan marjerin diperbuat dari bahan organik, ada juga yang sebaliknya. Tetapi itu tidak bermakna marjerin organik yang harganya lebih mahal itu lebih berkhasiat berbanding marjerin yang dibuat dari bahan tidak organik. Hakikatnya tiada perbezaan ketara antara kedua kategori marjerin ini walaupun bahan asasnya ditanam dengan cara yang berbeza.

Jadi marjerin mana yang patut anda pilih?

Pemilihan marjerin juga sebenarnya bergantung kepada keperluan tubuh anda dan setiap orang mempunyai keperluan nutrisi yang berbeza. Adakalanya anda mahukan nutrisi tertentu tidak bermakna tubuh anda benar-benar memerlukannya. Adakala nutrisi tersebut boleh didapati dari makanan lain dalam diet anda.

Sebagai contoh bagi mereka yang aktif bersukan sudah pasti memerlukan kalori yang lebih tinggi. Begitu juga bagi mereka yang memperolehi rutin makan dengan diet seimbang sebenarnya tidak lagi perlu risau tentang pengambilan vitamin tambahan.

Terdapat juga gabungan data pemakanan untuk dipertimbangkan. Jenama marjerin tertentu dengan kandungan kalori yang rendah , tetapi sangat tinggi kandungan garam tidak sesuai bagi mereka yang ada masalah tekanan darah tinggi .

Berikut adalah jadual pengambilan makanan berdasarkan data nutrisi.

Ingatlah, beli marjerin berdasarkan keperluan tubuh anda, bukan kerana jenama atau kemahuan anda. Atau jika marjerin bukan pilihan anda, anda juga boleh memilih mentega.

LIKE dan FOLLOW Vocket di Facebook serta Instagram


Luangkan Masa Anda Sebanyak 209 Saat Untuk Melihat Kebesaran Allah Yang Sangat Luas Ini

Anda mungkin tahu berapa sebenarnya saiz bumi yang kita duduk sekarang ini. Jika tak tahu tak mengapa, saya beritahu.

Secara kasarnya jarak antara Utara ke Selatan sejauh 12,714KM dan Timur ke Barat sejauh 12,756. Dengan saiz sebesar ini kita tak mampu nak jelajah ke seluruh dunia.

Sekarang mari kita lihat skala saiz bumi dengan planet lain dan bintang-bintang di alam semesta ini. Betapa kerdilnya diri kita di dunia ini.


Kami Bandingkan 5 ‘Cloud Storage’ Terbaik Dan Termurah Anda Boleh Cuba

Peningkatan kelajuan internet saban tahun sedikit sebanyak turut mendorong orang ramai untuk menggunakan servis cloud storage.

Bukan sahaja ianya memudahkan anda memindahkan fail dengan mudah melalui peranti anda, malah cloud storage juga dilihat lebih portable berbanding penggunaan external hardisk.

Servis cloud storage manakah yang menjadi kegemaran anda? Adakah Google Drive, Dropbox atau iCloud? Sebenarnya setiap servis cloud boleh dikatakan mempunyai kelebihan masing-masing. Begitu juga dengan penawaran storan dan harganya.

Untuk membuat pembandingan ini lebih adil, kami membandingkan 5 harga yang ditawarkan servis cloud yang berbeza ini bagi ruang storan sebanyak 1 TB. Berikut merupakan perbandingan kami mengenai 5 servis cloud storage yang popular dan termurah anda boleh dapatkan.

Mungkin servis Amazon Drive kurang popular di negara Malaysia namun Amazon Drive antara platform yang menyediakan servis cloud storage termurah yang anda boleh dapatkan. Dengan harga $60 (~RM256.11) setahun, anda berpeluang untuk mendapat akses penyimpanan fail secara unlimited.

Nampaknya kehadiran pesaing dan penambahan pelanggan telah mendesak Amazon untuk menhentikan servis ini buat pelanggan baru dan memperkenalkan harga baru dimana harga $60 seperti yang ditawarkan sebelum ini cuma layak mendapatkan akses cloud bagi 1 TB sahaja.

Google Drive dan Dropbox mungkin antara servis yang paling banyak menjadi pilihan pengguna Android. User interface yang kemas dan mobile friendly antara yang ditawarkan.

Walaubagaimanapun, dari segi harga Google Drive bukanlah antara yang menawarkan servis harga terendah. $99.99 (~RM426.80) merupakan harga yang perlu dibayar untuk mendapatkan akses 1 TB storan selama setahun.

Harga penawaran bagi Dropbox pula dilihat tidak jauh berbeza berbanding Google Drive dengan penawaran 1 TB storan dengan harga $99 (~422.58).

Setakat ini, Dropbox antara yang menjadi pilihan utama kami sekiranya terdapat fail yang ingin dipindahkan daripada smartphone ke dekstop dalam masa yang singkat.

Microsoft mengambil inisiatif yang sedikit berbeza dalam penawaran servis cloud keluaran mereka. Bukan sahaja menawarkan servis penyimpanan, malah setiap langganan sebanyak 1 TB setahun membolehkan pengguna mendapatkan Microsoft Office 365 mengandungi Microsoft Word dan sebagainya secara percuma.

Servis cloud Microsoft OneDrive bagi storan 1 TB mula ditawarkan dengan harga $69.99 (~RM298.75) beserta Office 365. Sangat sesuai buat mereka yang mahu menggunakan Microsof Office 365 secara original.

iCloud daripada Apple ini pula menampilkan servis yang lebih diintegrasikan buat pengguna produk Apple membolehkan anda memindah fail iPhone ke iPad dengan sangat mudah dan pantas.

Melalui pengumuman terbaru daripada Apple, syarikat ini kini menawarkan 2 TB servis cloud dengan harga $120 (~RM512.21) setahun. Dalam erti kata lain, tiada lagi penawaran servis bagi 1 TB.

Berdasarkan perbandingan 5 servis yang dinyatakan, jelas Amazon Cloud dan iCloud masih lagi paling menjimatkan jika harga antara yang menjadi objektif utama.

Bagi kategori percuma pula, Google Drive antara yang terbaik anda boleh gunakan dengan had penyimpanan data sehingga 15 GB. Untuk pengguna Google Pixel, Google turut memberikan akses menyimpan gambar secara unlimited melalui Google Photos.

Buat para pengguna yang sudah terbiasa dengan servis cloud, platform cloud manakah yang menjadi pilihan utama? Adakah jenis smartphone memain peranan dalam penyimpanan fail di dalam servis cloud anda? Kongsikan pendapat anda di ruangan komen di bawah.


Perbandingan Kampung Dan Bandar Oleh Matluthfi Ini Membuatkan Kami Terhibur

Mathlutfi kali ini dengan kerjasama bersama FELDA tampil mengeluarkan iklan Raya yang sedikit berbeza daripada kebiasaan. Menggunakan elemen fourth wall–breaking serta lawak yang bersahaja antara yang membuatkan iklan ini menjadi antara iklan yang paling fun pada tahun ini. Part yang paling win sudah tentu bahagian terakhir dimana iklan Raya ini turut menampilkan individu berpengaruh di dalam FELDA.


Perbandingan Konsol Terbaru Microsoft Iaitu Xbox One X Dengan Sony PS4 Pro

Sekiranya anda seorang gamer atau mengikuti perkembangan berita teknologi konsol, pastinya anda mengetahui betapa Microsoft membuatkan ‘project scorpio’ sebagai sesuatu yang hype serta dinanti ramai.

Ternyata segala spesifikasi tertiris sebelum ini berjaya ditawarkan Microsoft dengan sempurna. Kedua-dua konsol yang dilancarkan atas sebab memberi konten paparan 4K ini ternyata mempunyai kelebihan masing-masing. Berikut merupakan antara yang sempat kami bandingkan.

Dari segi spesifikasi, jelas dapat dilihat Xbox One X lebih berkuasa berbanding pencabar terdekat mereka PS4 Pro. Xbox One X disertai dengan AMD Scorpio 6.0 Teraflops serta dibantu dengan 12 GB RAM DDR5.

Kemampuan untuk bermain True4K atau 4K Bluray antara yang membuatkan Xbox One X lebih hebat berbanding PS4 Pro. Walaubagaimanapun, semuanya bergantung kepada pengeluar game untuk menyediakan konten paparan yang dinamik ini.

Kebolehan untuk bermain game Xbox generasi pertama juga antara fungsi yang gagal ditawarkan PS4.

PS4 Pro yang dilancarkan lebih awal lebih menarik perhatian orang ramai melalui game Sony exclusive serta penawaran game dalam definisi 4K seperti Uncharted, Horizon Zero Dawn atau dalam erti kata lain penawaran game yang ditawarkan jelas lebih banyak berbanding Xbox One X setakat ini.

Pemilihan game yang ingin dimainkan juga antara aspek yang perlu pertimbangkan sebelum mendapatkan mana-mana konsol ini.

Tidak dilupakan juga komuniti pengguna PS4 Malaysia yang jauh lebih ramai berbanding pengguna Xbox One yang secara tidak langsung bakal memudahkan anda membeli, menjual atau menukar game sedia ada.

Dari segi harga, PS4 Pro ketika ini ditawarkan dengan harga yang lebih rendah berbanding Xbox One X. Anda boleh dapatkannya dengan harga promosi di sini.

Xbox One X yang tampil sebagai konsol yang baru serta spesifikasi yang lebih mantap ternyata turut hadir dengan tanda harga yang sedikit mahal. Microsoft mengumumkan Xbox One X bakal dijual dengan harga $499 (~RM2128.26). Harga yang diumumkan mungkin sedikit tinggi apabila tiba di Malaysia.

Konsol manakah yang menjadi pilihan anda? Adakah anda #TeamSony atau #TeamMicrosoft. Kongsikan pendapat anda di ruangan komen.


adidas Hu Tennis V2 Bakal Dilancarkan Seawal Tahun Hadapan

Adidas umumkan satu kolaborasi V2 bakal dihasilkan oleh mereka kali ini bersama Pharrell Williams.

Semenjak dari tahun 2014, kerjasama Pharrell dan adidas telah banyak terjual dari model pertama mereka ‘Diamonds and Dollars’ kolaborasi Stan Smith sehinggalah model NMD Hu.

Untuk keluaran pada kali ini, adidas telah memilih model Tennis Hu setelah mendapat mendapat yang hangat. Buat masa sekarang adidas telah memaparkan dua warna untuk V2 iaitu kuning bersama kelabu dan merah bersama kuning.

Pihak adidas mengesahkan kasut ini tidak akan dikeluarkan pada masa terdekat ini dan mungkin dilancarkan seawal tahun depan.


Lihat Perbandingan Kualiti Gambar Antara Kamera iPhone 7 Dan Google Pixel

Seringkali iPhone 7 dibandingkan dengan kualiti kamera dari jenama telefon pintar yang lain. Tetapi bagaimana pula performance iPhone 7 jika dibandingkan dengan kualiti gambar yang dihasilkan King of Android terbaru daripada Google?

Apple iPhone 7 dilengkapi dengan kamera 12 megapixel dan f/1.8 aperture manakala Google Pixel menggunakan kamera 12.3 megapixel dengan f/2.0 aperture.

Untuk mendapatkan keputusan model manakah yang merupakan ‘King of camera phone’, Highsnobiety telah membuat camera test untuk mendapatkan keputusan. Berikut merupakan hasilnya:

Secara umumnya, kedua-dua telefon berjaya untuk menghasilkan imej yang sangat baik untuk apa jua keadaan. Sebarang perbezaan adalah sangat kecil dan tidak terlalu ketara apatah lagi untuk dimuat naik ke Instagram.

Google Pixel berjaya untuk mendapatkan imej yang jelas dan sharp berbanding iPhone 7. Tidak dilupakan juga performance Google Pixel yang beraksi lebih baik ketika menggunakan flash. iPhone jelas mempunyai kelebihan dari untuk imej yang diambil ketika low light.

Berdasarkan review awal daripada Highsnobiety, boleh dikatakan kedua-dua telefon jelas mempunyai kelebihan. Masing-masing masih mempunyai ruang untuk improve berdasarkan kemaskini daripada kedua-dua syarikat.

Jika anda peminat Android, Google Pixel adalah yang terbaik buat anda dan begitu juga buat Apple, iPhone terbaru sememangnya pilihan yang baik. Software experience dan kesesuaian pengguna adalah lebih penting berbanding perbezaan yang sangat sedikit untuk kedua-dua telefon ini.


Protected: Perbandingan Pelan Telco Mana Yang Paling ‘Power’ Untuk Kategori RM30 Sebulan

This content is password protected. To view it please enter your password below:


Perbezaan Agama Bukan Halangan, Darshini Cemerlang Tasawwur Islam Setiap Kali Peperiksaan

Baru-baru ini tular di media sosial apabila seorang pelajar di sebuah sekolah di Kuala Lumpur berkongsikan keputusan cemerlang peperiksaan Tasawwur Islam yang diambilnya baru-baru ini.

Perkongsian gadis tersebut yang dikenali sebagai M Darshini mendapat markah 94 daripada 100 untuk subjek itu di Twitter telah menarik perhatian netizen termasuk Menteri Agama, Dr Zulkifli Mohamad Al-Bakri.

89% y'all😗 https://t.co/DyYx8f9990 pic.twitter.com/NKvZh3ZIKA

— Dharssss 🇲🇾 (@dacinipotato) September 16, 2020

Menerusi satu temu bual yang diadakan bersama Harian Metro, Darshini bagaimanapun mendedahkan perkara itu bukanlah kali pertama berlaku beliau sentiasa mencatatkan keputusan A+ dan A- untuk setiap ujian yang diambilnya sebelum ini.

Darshini juga dalam laporan itu menjelaskan beliau menjadi satu-satunya calon bukan Islam yang mengambil mata pelajaran tersebut kerana bercita-cita untuk menyambung pelajaran ke Universiti Islam Antarabangsa (UIA) selepas menamatkan zaman persekolahannya.

“Saya bercadang menyambung pengajian dalam bidang perubatan dan kebetulan, Universiti Islam Antarabangsa (UIA) yang paling hampir dengan rumah.

“Memandangkan saya bercadang memohon menyambung pengajian di situ, saya pilih Tasawwur Islam sebagai subjek elektif dengan harapan memenuhi syarat kelayakan ditetapkan,” katanya ketika dihubungi Harian Metro.

Bukan saja menjadi satu-satunya calon bukan Islam yang mengambil subjek tersebut malah Darshini juga menjelaskan dia tidak memasuki mana-mana kelas untuk mempelajari subjek tersebut.

Perkara itu difahamkan kerana tiada kelas diadakan untuk pelajar yang mengambil Tasawwur Islam sebagai subjek elektif kerana pertembungan jadual harian.

Halangan tersebut bagaimanapun menurutnya tidak menjadi halangan apabila mengekalkan gred A dalam setiap ujian dan peperiksaan dengan markah keseluruhan paling tinggi adalah 90.

Kisahnya yang berjaya mendapat keputusan cemerlang itu bukan saja berjaya mengagumkan netizen tetapi turut membolehkannya mendapat jemputan untuk berjumpa dengan menteri agama.

Dalam satu ciapan yang dibuat tengah hari tadi, Dr Zulkifli dilihat membuat ciapan yang beliau akan berjumpa dengan Darshini dalam masa terdekat ini.

Tahniah anakanda Dharshini. Kita jumpa sekejap lagi. https://t.co/CytnLDd2v6

— 🇲🇾 Dr. Zulkifli Mohamad Al-Bakri (@drzul_albakri) September 18, 2020

Baca juga perkongsian kami sebelum ini untuk mengetahui apakah masalah sekolah tumpang dan apa yang dilakukan kerajaan untuk mengatasinya di pautan di bawah.

KPM Tumpu Selesaikan Isu ‘Sekolah Tumpang’ Di Sabah Untuk Keselesaan Murid

Demi Penjarakan Sosial, Guru ‘Bertukang’ Sendiri Hasilkan 80 Meja Kayu Untuk Murid Sekolah

Tidak Mahu ‘Ponteng’ Sekolah, Pelajar Malaysia Terpaksa Tinggal Seorang Diri Di Singapura


Perbezaan ‘Antara Dua Darjat’ Fasiliti Kuarantin Cetus Pertikaian Netizen

Dengan bilangan kes positif COVID-19 masih dicatatkan di negara kita, pelbagai usaha telah dijalankan oleh pihak kerajaan bagi membendung penularan wabak itu.

Selain menguatkuasakan Perintah Kawalan Pergerakan (PKP) kepada rakyat dalam negara, mereka juga turut mengambil langkah untuk mengkuarantin warga tempatan yang baru pulang dari luar negara.

Lengkap seperti menginap di hotel. pic.twitter.com/tVnXOGnQcM

— Pemburu Tiket Murah (@pmbrutiketmurah) April 3, 2020

Dari New Zealand pesawat 5 April harini, pulang ke Malaysia di musim COVID-19, ditempatkan di pusat kuarantin, selama 14 hari yang terletak di Hilton Hotel, PJ. Nak lihat keadaan tempat ini?#malaysiacovid19 #NewZealand #MovementControlOrder #COVID19Quarantine thread pic.twitter.com/H1fN0HCemd

— ♚ theflychic (@AisyRumaisha) April 5, 2020

Bagaimanapun, langkah kerajaan untuk mengkuarantin mereka di beberapa fasiliti termasuk hotel-hotel di sekitar ibu kota dilihat netizen kurang bersesusaian dan tidak adil jika dibandingkan dengan apa yang dilakukan terhadap golongan gelandangan (homeless) sebelum ini.

It’s fully paid by the gov including foods and wifi. Yet foods menu from Hilton still provided in case we want to order something extra. And yes, not allowed to leave the room at all. There's a police presence here 24/7 so you can't obviously just run off.

— ♚ theflychic (@AisyRumaisha) April 6, 2020

Untuk perbandingan, ratusan gelandangan sebelum ini ditempatkan di dewan komuniti dan serba guna sekitar Kuala Lumpur sepanjang tempoh PKP ini dengan mereka terpaksa tidur secara beramai-ramai di dalam sebuah dewan yang besar dengan jarak yang minimum antara satu sama lain.

ANTARA DUA DARJATGambar di kiri adalah bantuan kerajaan untuk gelandangan di Kuala Lumpur dan gambar di kanan Hotel Hilton yang di sediakan oleh kerajaan untuk rakyat Malaysia yang pulang dari luar negara untuk di kuarantin selama 14 hari pic.twitter.com/0hd5EzsUUR

— #ANAKMUDA (@anakmudanegara) April 7, 2020

Hati saya tak kuat melihat keadaan begini…terima kaseh kpd yg membantu.Kita sediakan makan 6 kali sehari,tp selimut,cadar,kain solat,baju,kurang sempurna.Kebersihan&sanitasi perlu di pertingkatkan.Urusan daftar utk pelbagai bantuan yg mereka layak..bantu buat ic yg hilang dll pic.twitter.com/or4QcJf1nt

— Annuar Musa (@AnnuarMusa) April 5, 2020

Perbezaan antara dua darjat itu semestinya tidak diambil mudah oleh rakyat Malaysia yang berpendapat golongan gelandangan ini juga sepatutnya mendapat layanan yang sama dengan mereka yang baru pulang dari luar negara.

“Saya tidak faham kenapa kerajaan membiaya penginapan kamu (yang secara jelasnya dibayar menggunakan duit pembayar cukai) sedangkan gelandangan pua ditolak ke suatu tempat yang hanya berbekalkan tilam nipis.

“Kenapa orang kaya layak untuk mendapat layanan yang berbeza dengan mereka yang miskin?” persoal seorang netizen di Twitter.

I don't get why the govt is paying for your stay (funded by tax payers obviously) when homeless people are being shoved somewhere w a thin mattress. Why do rich people deserve better treatment than poor people?

Hopefully Hilton yg sponsor. If fully funded by gov, everyone will soooooooo disappointed. 😕 https://t.co/o6mdA9L0Vq

— __naimah_m (@naimahmohd) April 6, 2020

Actually PJ Hilton tu biasa je, tak hebat mana pun, isunya ialah bagaimana wang kerajaan digunakan dengan sebaik mungkin ketika waktu terdesak ni.

Kenapa perlu bazirkan jika kita dapat bantu orang yg lebih susah.

— Izwan #StayAtHome (@izwanshahmin) April 6, 2020

Rasa macam tak adil kan? Petugas KKM berpanas pakai PPE, taruh nyawa everyday kerja rawat org, tidur tak cukup, makan tak sempat. Mai pulak org dari luar negara balik malaysia komplen tempat kuarintin mcm penjara, dpt duduk hilton siap makan. Bila lah dunia ni nak adil.

— Bruno Pittnandes (@pittssuda) April 6, 2020

Jika melihat kepada ciapan dan perkongsian gambar yang telah dikirimkan oleh netizen ini, adakah anda rasa patut terdapat perbezaan antara dua kumpulan yang dikuarantin ini?

Atau sebagai rakyat Malaysia yang sama-sama berhadapan dengan cabaran ini mereka sepatutnya diberikan layanan yang sama agar kita sama sama dapat membendung penularan wabak COVID-19 ini?

Baca perkongsian lain kami mengenai perkembangan semasa COVID-19 di sini. Klik pautan di bawah di untuk membaca.

Netizen Dedah Kisah Sebenar ‘Jemaah Tabligh’ Meninggal Dunia Dalam Kereta Api Di Thailand

Harimau Malaya Yang Bernama ‘Nadia’ Diuji Positif COVID-19 Di New York

WHO Pilih Malaysia Untuk ‘Menguji’ Ubat Bagi Rawatan COVID-19


Perbezaan Konsep Rezeki Dua Lelaki Yang Wajar Diambil Iktibar

Nota Editor: Penulisan ini ditulis oleh Tuan Yazid Zul, seorang pensyarah di Universiti Islam Antarabangsa Malaysia dan diterbitkan semula di Vocket dengan kebenaran beliau. Semoga penulisan ini membuat kita lebih terbuka hati dalam menerima rezeki pemberian Tuhan.

Saya renung uncle Cina yang jual handphone tu. Lepas tu saya pandang kiri kanan. Kawasan kedai handphone. Berbelas kedai handphone ada dekat situ.

“Boss. Kedai phone banyak-banyak kat sini, boleh survive ke?”.

“Apa mau takut? Itu rizki Tuhan kasi. Saya takde phone, saya tolak customer pigi kedai depan. Kedai depan takde phone, kedai depan tolak customer datang sini. Apa mau takut? Rizki tuhan kasi.”

Beberapa hari lepas tu, saya pergi makan di restoren Melayu. Besar ayat Quran tersergam dekat dinding restoren dia.

“Boss. Sekarang dah ada restoren baru dekat depan. Ok tak restoren tu?”

“Orang kata kedai tu ada guna-guna. Guna jin. Pasal tu laris. Kabarnya ada orang dari Darus Syifa’ pergi situ dan taknak masuk pasal nampak restoren tu guna jin. Orang katalah.., ”

“Pakcik, saya tinggal dekat Darus Syifa’. Rumah saya area situ. Salah faham kot. Takde sape dari Darus Syifa’ cakap macam tu pun. Semua tu fitnah. Besar dosa fitnah orang guna sihir ni pakcik. Wassalam. Baki duit pakcik ambik jelah. Ni last time saya datang.”

*Pakcik Cina tadi lebih faham konsep rezeki.

BACA: Pekedai Perdayakan Pelancong Vietnam Telah Dikenakan Cukup-Cukup Oleh Netizen Singapura

BACA Lagi: Para Peniaga Ini Terus Gigih Mencari Rezeki Meski Pun Musibah Banjir Melanda

LIKE dan FOLLOW Vocket di Facebook serta Instagram


Perbezaan Kuarantin Antara Individu Pulang Dari Sabah Dan Luar Negara Undang Kerisauan Netizen

Majlis Keselamatan Negara (MKN), telah mengeluarkan kenyataan bahawa setiap individu yang tiba dari Negeri Sabah bermula 27 September 2020 sehingga 10 Oktober 2020 perlu menjalani prosedur kuarantin di rumah.

Berdasarkan penerangan MKN, setiap individu yang pulang dari Sabah perlu menjalani ujian saringan pengesanan COVID-19 terlebih dahulu sebelum tiba ke pintu masuk dan dipakaikan gelang kuarantin.

Mereka perlu tinggal di rumah tanpa pergi ke mana-mana. Apabila keputusan ujian adalah negatif COVID-19, mereka ‘bebas’ untuk menjalankan aktiviti seharian seperti biasa. Namun sekiranya mengalami gejala seperti gangguan pernafasan dalam tempoh 14 hari, ujuan swab ulangan perlu dibuat semula.

Senior Minister Datuk Seri Ismail Sabri Yaakob told reporters in Kota Kinabalu on Sunday that those returning to Peninsular Malaysia from Sabah are not required to be quarantined for 14 days if they tested negative for Covid-19 in screening at airports starting from Sunday. pic.twitter.com/btJtDjOWsG

— The Star (@staronline) September 27, 2020

Namun, prosedur COVID-19 untuk mereka yang pulang dari Sabah ini sedikit sebanyak menimbulkan kerisauan netizen. Kita semua sedia maklum kes COVID-19 di Sabah meningkat naik sehingga mencecah tiga angka pada hari semalam walaupun MKN dan Kementerian Kesihatan Malaysia (KKM) memberi jaminan kes COVID-19 di Sabah terkawal.

Netizen berpendapat terdapat layanan ‘dua darjat’ dikenakan antara individu yang pulang dari Sabah dan individu yang pulang dari luar negara. Jika anda baru pulang dari luar negara, anda perlu dikuarantin wajib dan membayar kos penginapan/makan di pusat kuarantin tersebut walaupun ujian awal anda adalah negatif.

Ia tidak berlaku untuk individu yang pulang dari Sabah. Ada netizen yang berkongsi pautan kenyataan KKM di mana kluster Sivagangga berpunca daripada individu yang awal ujiannya adalah negatif tetapi disahkan positif dalam tempoh dua minggu.

Excuse me? Incubation period is 14 days. This means they can be tested negative eg, at day 6, but be positive on day 13! And could be spreading the virus to others if they weren't quarantined!

— Chelsie (@Chelsie_Sky) September 27, 2020

Permaustautin Tetap yang menjadi punca Kluster Sivagangga didapati negatif semasa saringan di KLIA. Saringan ulangan didapati dia positif dan dalam tempoh kuarantin 14 hari, dia telah ke merata tempat dan menyebarkan virus.

Gunakan kuasa viral dan buatkan mereka tukar hal ini. https://t.co/HpoAVciNmt

— Izzat Ikhwan (@JatIkhwan) September 28, 2020

im so pissed sial. Thinking abt my parents having to fork out 2.1k for my brother coming home from jordan to go into mandatory 14 day quarantine. While these shitheads go about their day as if they dont risk infecting people after coming back from high risk zones

Diharap dengan ‘kelonggaran’ yang telah diberikan oleh MKN untuk individu yang baru pulang dari Sabah, mereka akan ikut perintah duduk di rumah selama 2 minggu dan tidak bersiar-siar di tempat awam. Tetapi berdasarkan beberapa kes sebelum ini, akan ada yang ‘buat hal’ dan tidak endah arahan kuarantin di rumah.

Tindakan tegas perlu diambil untuk mereka yang ingkar. Dalam masa yang sama, kita teruskan jaga jarak dan pakai pelitup muka ketika berada di tempat awam.

Sebelum ini, influencer Chazynash memohon maaf kerana terlanjur berjenakan tentang gelang kuarantin. Anda boleh baca lagi pada pautan di bawah.

Tidak Sangka Ramai Yang Kecam, Chazynash Akhirnya Padam Video ‘Prank’ Pakai Gelang Pink

MySejahtera Jadi Pertikaian Netizen Disaat Kes COVID-19 Dalam Negara Kembali Meningkat


Saya Menjawab Pertanyaan Netizen Mengenai Perbezaan Diantara RON 95 Dan RON 97

Perkongsian saya mengenai RON 95 vs RON 97 pada minggu lepas menyebabkan banyak pertanyaan dari netizen. Objektif utama artikel minggu lepas adalah untuk memberitahu netizen, minyak jenis manakah lebih bagus untuk penggunaan dan kereta anda. Buat anda yang terlepas dengan artikel sebelum ini, anda boleh membacanya di sini.

Ada beberapa isu yang saya ingin kupas dalam perkongsian pada kali ini berdasarkan pertanyaan netizen. Berikut antara soalan yang kerap diajukan daripada netizen.

Boleh, tiada masalah. Jangan campur minyak jenis diesel sudah.

Knock atau auto ignition menyebabkan petrol meletup tanpa bantuan spark plug dimana ianya dikategorikan sebagai pembakaran tidak terkawal. Salah satu puncanya adalah suhu yang tinggi. Untuk mengawal suhu supaya dalam julat operasi, special water jacket perlu direkabentuk. Bentuk combustion chamber perlu direka agar tiada sharp edges terbentuk. Sharp edges ini akan menyebabkan suhu tinggi dan memudahkan knocking berlaku

Menggunakan Exhaust Gas Residual dalam proses pembakaran. Tujuan EGR ni diguna ialah untuk meningkatkan thermal efficiency serta mengurangkan suhu semasa pembakaran, mengurangkan knocking. Proses EGR ni boleh berlaku dengan adanya bantuan Dual VVTi dan i-Vtec. Contohnya seperti enjin Perodua Bezza dan Honda City

Enjin kereta lama semasa drawing board lagi meletakkan RON 97 semasa pembinaan. Terutama kalau kereta JDM banyak menggunakan RON 98, jadi tiada masalah jika anda gunakan minyak jenis RON 97.

Setelah beberapa tahun pengguna, akan berlaku carbon build up sekitar valve seat, valve intake, valve exhaust, dan permukaan piston. Pembentukan karbon ini secara tidak langsung akan menyebabkan compression ratio meningkat. Biasanya pusat servis kereta akan menjual pencuci karbon dan dituang ke dalam tangki petrol.

Ya, memang benar, enjin Mazda SkyaActiv menggunakan compression ratio 14:1 dimana ianya cukup tinggi bagi enjin biasa. Namun Mazda tidak menggunakan port injection, tapi direct injection. Setiap silinder mempunyai injector Semasa proses compression, hanya udara disedut dan dimampatkan.

Apabila mencapai top dead center, special injector memancitkan petrol dalam bentuk partikel halus, menghasilkan lean combustion. Disebabkan tiada petrol dimasukkan semasa proses intake, volumetric efficiency meningkat dan enjin lebih efisien

Sesetengah pengeluar mencampurkan bahan aditif ke dalam petrol. Bahan aditif ini bertindak sebagai pemangkin yang meningkatkan nilai RON dan pelbagai fungsi yang diiklankan oleh pengeluar.

Sebagai contoh Caltex memberi jaminan enjin kekal bersih dari enapan karbon setiap kali digunakan. Shell V Power Racing yang dicampurkan dengan aditif berkesan bagi melancarkan proses pembakaran.

Dari segi pencemaran, RON 97 lebih bersih kerana kurang sulfur dan mampu menghalang pembentukan sulfur dioksida yang menyebabkan jerebu. Selain memberikan kuasa yang lebih, RON 97 mampu menyelamatkan bongkah ais kutub utara dan beruang.

Seliter ron 95 dan ron 97 mempunyai jumlah tenaga yang sama. Yang membezakan diantara kedua-dua jenis minyak ini adalah ketahanan menahan suhu dan tekanan tinggi tanpa meletup sebelum spark plug menyala.

Untuk memberi pemahaman yang mudah, pengguna dicadangkan menggunakan RON 95 untuk pemanduan santai manakala RON 97 lebih sesuai digunakan untuk pemanduan agresif dan high RPM.

Kebanyakan enjin lama telah direkabentuk berdasarkan penggunaan minyak jenis RON 97 manakala di Jepun ujian dilakukan menggunakan minyak jenis RON 98. Oleh itu kebanyakan enjin lama mempunyai compression ratio yang tinggi bagi mengekstrak tenaga secara maksimum dan mempunyai kecekapan termodinamik yang tinggi.

Baca lagi: RON 95 vs RON 97, Yang Mana Lebih Bagus Untuk Kereta Anda


Kenali Ultras Dan Perbezannya Dengan Hooligan Secara Lebih Dekat

Menyebut tentang ultras pastinya ada membayangkan sekumpulan peminat bola sepak yang menyokong pasukan mereka dengan cara yang fanatik dan meriah di dalam stadium. Namun tahukah anda nama Ultras diambil dari bahasa latin yang bermaksud ‘diluar kebiasaan’.

Golongan ultras merupakan golongan yang tidak henti memberi sokongan kepada pasukan bola sepak kegemaran mereka sepanjang perlawanan berlangsung. Malah, golongan ini juga antara yang paling semangat memberi sorakan dengan nyanyian lagu dan berdiri sepanjang perlawanan. Menyalakan flare juga merupakan simbolik sebagai kumpulan ultras.

Secara kebiasaannya, setiap golongan ultras pastinya diketuai oleh seorang ketua yang akan memberi arahan chant buat para pemain. Setiap ahli ultras juga harus mengetahui lagu atau chant yang hendak dibuat membolehkan aktiviti ini berjaya dilakukan dengan seragam.

Ketua ultras pastinya dipilih daripada individu yang paling bersemangat dan berikut merupakan kata-kata daripada ketua Brigate Rossonere yang menyokong pasukan AC Milan:

“As an ultra I identify myself with a particular way of life. We are different from ordinary supporters because of our enthusiasm and excitement. This means, obviously, rejoicing and suffering much more acutely than everybody else”.

Kata-kata yang cukup bersemangat ini sedikit sebanyak berjaya untuk buatkan kita fahami ultras dengan lebih dekat. Ultras bukanlah sekadar kumpulan supporter malah mereka lebih kepada menjiwa semangat menyokong pasukan mereka dengan mendalam.

Mereka yang paling gembira kita pasukan menang dan paling sedih apabila pasukan mereka tewas namun semangat menyokong pasukan kegemaran mereka tidak pernah luntur.

Terdapat banyak pendapat yang mengenai sejarah penubuhan ultras. Dikatakan ultras pertama wujud sekitar 1930-an di Brazil. Pendapat lain pula mengatakan ultras lebih sinonim dengan kelab-kelab bola sepak di Balkan seperti Red Star Belgrade dan Dinamo Zagreb.

Fenomena ultras ini dibawa dibawa ke Itali dan kelompok Ultras Fossa dei Leoni yang menyokong pasukan AC Milan antara ultras terawal di negara itu. Ditubuhkan pada 1968, Ultras Fossa dei Leoni mula mendapat perhatian kelab dan seterusnya Ultras Inter Club Fossati ditubuhkan setahun kemudian.

Ultras ini menjadi saksi yang melihat jatuh bangun kelab mereka dan semakin rancak pada pertengah 1980-an.

Di Malaysia, aktiviti ultras mula mendapat perhatian media dunia sekitar 2007 melalui Ultras Malaya 07 yang menyokong pasukan kebangsaan. Selepas kewujudan UM’07, budaya ultras diteruskan dengan Kumpulan-kumpulan sub-berdasarkan kelab / negeri mereka.

Berikut merupakan beberapa senarai sub-kumpulan di dalam Malaysia:

Terdapat juga sesetengah aktiviti ultras yang dilihat sebagai rebellious yang seringkali dikaitkan dengan hooligan. Walaubagaimanapun, perjuangan ultras lebih kepada menyokong pasukan serta melawan fahaman politik serta perbezaan politik di dalam kelompok pengurusan bola sepak.

Kelompok hooligan pula merujuk kepada sekumpulan golongan pemuda yang bertindak ganas. Kumpulan yang berasal daripada England sekitar 1960-an ini kian rancak pada 1970-an sehingga melibatkan kes pembunuhan.

Terdapat juga hooligan yang sengaja mencari gaduh bersama penyokong pihak lawan secara sengaja. Hal ini kerap kali berlaku di England dan usaha England untuk mengurangkan bilangan golongan ini tampaknya berjaya sekitar tahun 1980 sehingga 1990.

Tanpa kita sedar, kelompak ultras ini juga yang buatkan menonton bola sepak di stadium bertambah meriah. Para pemain lebih bersemangat dan berkeyakinan. Di negara luar, desakan golongan ultras juga berjaya membuatkan pengurusan kelab membuat penstrukturan yang lebih baik.

Paling penting, pemain pihak lawan pastinya gentar tatkala melihat penonton yang begitu energetic dan fanatik menyokong pasukan mereka. Manakan tidak, lihat saja bagaimana Ultras The Unity daripada Borussia Dortmund yang famous dengan Yellow Wall menyokong pasukan mereka.

Tidak dinafikan, perlakuan ultras yang extreme juga boleh membuatkan perlawanan dibatalkan. Berikut merupakan, gambar kegemaran kami sewaktu berikutan riot yang dilakukan oleh golongan ultras sewaktu perlawanan Milan Derby.


Perbezaan Zakat Dan Sedekah Yang Sering Menjadi Kekeliruan Masyarakat

Sebut sahaja tentang sedekah mungkin ramai daripada umat Islam yang sudah faham iaitu mengeluarkan sejumlah wang untuk diberikan kepada golongan yang memerlukan. Tahniah diucapkan buat umat Islam di Malaysia yang sangat prihatin dalam menghulurkan bantuan dan sumbangan dengan cepat apabila berlaku sebarang musibah.

Anda boleh lihat situasi yang sama ketika musim Hari Raya Qurban dimana umat Islam berlumba-lumba untuk menunaikan ibadah Qurban sehinggakan menjadi lambakan agihan daging sekitar Kuala Lumpur dan Selangor.

Dalam pada itu, tahukah anda apakah yang membezakan Zakat dan sedekah? Sesungguhnya terdapat pentafsiran yang berbeza antara derma, sedekah, Zakat atau apa jua nama pemberian yang diberikan kepada orang yang memerlukan. Kami akan kupas dengan lebih lanjut dengan perbandingan dibawah.

Zakat bermaksud suci, subur dan berkembang. Tetapi makna yang sering digunakan bagi perkataan ini lebih merujuk kepada pengeluaran sejumlah harta tertentu.

Hukum Zakat adalah wajib buat umat Islam dan juga merupakan rukun islam ketiga sebagai langkah untuk menyucikan harta. Apa yang membezakan Zakat dan sedekah adalah Zakat mempunyai kadar yang tertentu dan masa untuk dikeluarkan iaitu setahun sekali.

Buat muslimin dan muslimat yang berminat untuk mengetahui berapakah jumlah yang diperlukan untuk mengeluarkan Zakat, anda boleh klik disini untuk ke laman web Zakat Wilayah yang menyediakan kalkulator Zakat. Untuk pengetahuan anda, Zakat mempunyai kadar 2.5% dan tempoh untuk dikeluarkan iaitu setahun.

Sedekah berasal daripada perkataan bahasa Arab sadaqoh yang bermaksud suatu pemberian yang diberikan oleh seorang muslim kepada seorang muslim yang lain secara spontan dan sukarela tanpa dibatasi oleh waktu dan jumlah tertentu. Berbeza dengan Zakat, hukum sedekah adalah sunat. Mendapat pahala jika dilakukan dan tidak berdosa jika tidak dilaksanakan.

Selain itu, orang ramai berpeluang untuk melakukan sedekah pada bila-bila masa sahaja dan kepada sesiapa sahaja. Perkara ini yang membezakan Zakat dengan sedekah dimana Zakat ditunaikan apabila cukup haul dan nisab kepada 8 asnaf  iaitu penerima Zakat.

Kesimpulannya, sebagai seorang Islam yang telah mencukupi syaratnya maka wajiblah kita menunaikan Zakat disamping itu kita banyakkan sedekah sebagai amalan sunat. Untuk mendapatkan kefahaman dengan lebih lanjut, jom tonton penerangan daripada Ustaz Don Daniyal ini.

P/S: Kini sedang berlangsung Year End Zakat (YEZ) di Pusat Pungutan Zakat(PPZ-MAIWP) Shamelin. Jika anda ada sebarang pertanyaan tentang zakat, boleh ke sini kerana mereka akan buka kaunter sehingga 8 malam pada 30 dan 31 Disember 2017. Untuk maklumat lanjut, boleh tekan di sini.


Perbicaraan Kes Mahkamah Di Malaysia Kini Boleh Ditonton Secara ‘Live’

Mungkin kedengaran agak janggal namun bermula 23 April, rakyat Malaysia kini berpeluang untuk menonton perbicaraan kes mahkamah secara langsung menggunakan platform livestream yang dibekalkan di laman www.kehakiman.gov.my.

Perkara itu dimaklumkan melalui satu kenyataan yang dikeluarkan oleh Unit Komunikasi Korporat, Pejabat Ketua Pendaftar Mahkamah Persekutuan Malaysia seperti dilaporkan beberapa portal berita tempatan hari ini.

Sebelum ini, bersesuaian dengan situasi pandemik COVID-19 dan Perintah Kawalan Pergerakan (PKP), Badan Kehakiman Malaysia juga telah menjalankan pendengaran kes-kes tertentu secara dalam talian.

“Bagi melengkapkan dan menyokong pendengaran kes secara dalam talian ini, Badan Kehakiman Malaysia maju selangkah lagi dengan melaksanakan projek perintis iaitu tayangan langsung pendengaran kes secara dalam talian.

“Ini bagi membolehkan orang awam untuk melihat secara langsung pendengaran kes yang dijalankan seperti di Mahkamah Terbuka dan juga memastikan akses kepada keadilan adalah berterusan,” jelas kenyataan tersebut.

Menurut Malaysiakini yang memetik Bernama, perbicaraan yang akan ditayangkan secara langsung itu akan membabitkan pendengaran rayuan melibatkan tiga perayu iaitu – Zhoa Fangliang, Jin Haifang dan Zhu Cunhua terhadap Syarikat Pengangkutan Satu Hati Sdn Bhd.

Jadi kepada anda yang sering tertanya-tanya bagaimanakah situasi dalam mahkamah ketika sesuatu perbicaraan dijalankan, anda boleh menyaksikan sendiri prosiding tersebut pada jam 10 pagi esok.

Landskap kehakiman di negara kita nampaknya tidak pernah ketinggalan dalam mengadaptasi teknologi baru. Sebelum ini Mahkamah Sabah turut mengumumkan mereka akan menggunakan kaedah AI. Klik pautan di bawah untuk membaca lebih lanjut.

Mahkamah Sabah Bakal Cipta Sejarah Jatuhkan Hukuman Menggunakan Teknologi ‘AI’

CCTV Dengan ‘Face Recognition’ Bakal Bantu Kurangkan Jenayah Di Selangor


Adidas Iniki BOOST Akan Hadir Dengan Warna ‘Bruce Lee’

Kasut dengan gabungan teknologi baharu serta rekaan klasik, Iniki akan hadir dengar warna baharu, Goldenrod. Gabungan warna emas dan hitam ini mengingatkan kita kepada gabungan warna ikonik yang dipakai legenda Bruce Lee.

Iniki adalah model keluaran terbaru Adidas. Ingin mengekalkan imej metro, Iniki diperbuat daripada gabungan nylon dan suede dan tapak BOOST untuk memastikan keselesaan yang unggul buat si pemakai.

Iniki BOOST ‘Goldenrod’ akan mula dijual kemungkinan bulan hadapan dengan harga RM599. Boleh sentiasa berkunjung ke butik Adidas Originals agar anda tidak terlepas untuk memiliki model Iniki dengan warna ini.


Perbicaraan Kes Rasuah Zahid Hamidi: Nama ‘KJ’ Disebut Antara Penerima Dana Politik UKSB

Mahkamah Tinggi hari ini diberitahu bahawa tanda nama ‘KJ’ turut berada dalam lejar milik Ultra Kirana Sdn Bhd (UKSB) yang mengandungi laporan pembayaran wang tunai berjumlah ribuan ringgit yang di buat ke atas beberapa individu berprofil tinggi, lapor Malay Mail dalam kes rasuah sistem visa asing (VLN) membabitkan Datuk Seri Ahmad Zahid Hamidi.

Perkara itu didedahkan semasa pemeriksaan balas terhadap bekas pengarah UKSB Harry Lee Vui Khiun, yang juga saksi ke-15 pihak pendakwaan. Ketika pemeriksaan balas oleh peguam bela Datuk Ahmad Zaidi Zainal, Lee ditanya mengenai catatan nama dalam lejar — digelar buku tiga lima — milik UKSB.

Difahamkan bahawa terdapat nama dengan tanda ‘KJ’ di dalam lejar akaun tersebut dan Lee diminta untuk mengesahkan bahawa tanda nama ‘KJ’ tersebut merujuk kepada orang lain ataupun Khairy Jamalauddin yang merupakan Menteri Kesihatan pada masa ini.

Zaidi juga bertanya sama ada Lee tahu bahawa pengarah UKSB Wan Quoris Shah Wan Abdul Ghani adalah rakan rapat Khairy dan kedua-dua mereka pernah bekerja bersama pada masa lalu.

Lee dalam jawapan balas memberitahu Zaidi bahawa beliau tidak pasti apakah hubungan di antara ‘KJ’ dan Wan, namun beliau pernah diberitahu oleh Wan bahawa mereka mengenali ‘KJ’ dengan rapat. Bagaimanapun, ketika diminta mengesahkan bahawa ‘KJ’ yang dimaksudkan di dalam lejar itu adalah Khairy Jamaluddin, Lee menjawab bahawa beliau tidak pasti ia merujuk kepada siapa.

Zaidi turut bertanya kepada Lee adakah wang yang diberikan itu diandaikan sebagai dana politik kerana ‘KJ’ tiada kaitan dengan perniagaan UKSB. Lee menjawab bahawa, “Saya boleh andaikan sedemikian”.

Sebelum ini, The Vocket melaporkan Lee yang juga bekas pengarah UKSB mengesahkan kepada Mahkamah Tinggi bahawa pihaknya ada menghantar wang tunai kepada Datuk Seri Ahmad Zahid Hamidi berhubung kontrak Sistem Visa Luar Negara (VLN) sebanyak SG$200,000 (RM633,801) bermula akhir tahun 2014 dan kemudiannya jumlah itu meningkat kepada SG$520,000 (RM1,647,613) sebulan pada 2017.

Menurut Awani, Zahid Hamidi, yang kini berusia 69 tahun berdepan 33 pertuduhan menerima suapan berjumlah SG$13.56 juta daripada UKSB, untuk dirinya selaku Menteri Dalam Negeri bagi melanjutkan kontrak syarikat itu sebagai pengendali Perkhidmatan OSC di China dan Sistem VLN serta mengekalkan kontrak perjanjian untuk membekalkan sistem bersepadu VLN kepada syarikat sama oleh KDN.

Pengarah syarikat mengaku beri ‘suapan’ sehingga RM1.6 juta sebulan kepada Zahid Hamidi. Rujuk pautan di bawah untuk membaca.

Pengarah Syarikat Mengaku Beri ‘Suapan’ Sehingga RM1.6 Juta Sebulan Kepada Zahid Hamidi

Senarai Pendakwaan Yang Dikenakan Ke Atas Zahid Hamidi Melibatkan Rasuah Bernilai RM21.5 Juta

Pandora Papers Dakwa 10 Rakyat Malaysia Simpan Kekayaan Di Luar Negara, Ini Apa Yang Anda Perlu Tahu


Perbualan Dengan Bekas Penagih Yang Buat Aku Tersedar Pada Satu Benda Bernilai

Kepenatan menguruskan abah, saya turun ke tingkat bawah hospital untuk melepaskan lelah. Tiba-tiba saya disapa seorang lelaki tua.

“Kau tahu dik cara untuk lelaki macam kita terus hidup bebas dalam dunia sekarang?”

Enggan berfikir panjang, saya menjawab “Tak”

“Never make a girl pregnant, and don’t do drug ”

“Oh. Kau tahu dik, waktu muda ni kau jaga diri kau betul-betul. Kau nampak educated. Jangan jadi macam aku, sia sia masa muda aku keluar masuk penjara dan pusat serenti sebab dadah. Sekarang alhamdulillah, dah 10 aku bebas. Sekarang aku in charge DIC Kuantan (satu home care bagi bekas bekas penagih dadah). Kau tahu kan, tepi Vistana tu”

“Oh. DIC, tahu tahu. Ok, sebenarnya bang, apa punca mereka (bekas penagih) kembali semula kepada dadah selain penolakan keluarga dan masyarakat?”

“Bagus soalan kau tu. Ok, pada aku dia ada beberapa sebab :

1. Penolakan keluarga
2. Penolakan masyarakat
3. Kewangan
4. Perayaan (trigger)
5. Circle rakan rakan
6. Kediaman

Kebanyakan kembali menagih, dari pengalaman aku bermula dengan penolakan keluarga dan masyarakat, malu kata mereka.

Kemudian mereka akan mula mengalami masalah kewangan disebabkan sukar mencari kerja. Jadi mereka akan kembali semula ke pangkuan rakan-rakan mereka yang lama. Akhirnya kau tahu lah dik. Takkan semua aku nak cerita.

Inilah masalah utama masyarakat kita dik. Jika kita sendiri sebagai keluarga (khususnya) dan masyarakat (amnya) memandang serong kepada mereka, pada siapa lagi mereka mahu dapatkan kekuatan bagi memulakan hidup baru?

Ada satu kes ni, dia betul-betul dah insaf. Aku kenal orangnya. Tapi kau tahu? Rupanya dalam diam semasa dia mendapatkan rawatan isteri dia failkan penceraian di mahkamah.

Apa perasaan kau dik, bila isteri yang sepatutnya menyokong usaha kau tiba tiba membelakangi kau?

Aku kenal orangnya dik. Baik, tak pernah aku nampak dia angkat tangan dan tinggikan suara pada sesiapa. Tak silap aku dia mula ambik dadah masa kerja. Kau tahulah kan dia pemandu lori. Sekejap di utara sekejap di selatan sekejap kat situ sekejap kat sini.

Kau tahu at akhirnya apa jadi? Hancur dik, hancur. Luluh hati aku dik, last aku dengar dia kena ambush di rumah kawan-kawan dia. Itulah yang jadi bila kita tak bagi sokongan pada mereka.”

“Tapi bang, tak ke bahaya kalau isteri dia tak ambil tindakan macam tu? Dorang ada anak kecil?”

“Ada. Betul tu. Tapi kau kena sedar dan tahu apa yang dimaksudkan dengan rawatan. Rawatan ni kita beri bila mereka sukarela datang serah diri, bukan sebab kena ambush ke apa.

Kita terima mereka dengan tangan terbuka dan didik mereka hingga bebas sepenuhnya daripada najis tu. Aku tahu, aku pun dulu macam tu. Serik kena ambush baru aku serah diri untuk rawatan.

Kita ni pun makin lama makin tua dik. Sampai bila nak macam ni. Nak nak orang baik macam dia. Sebab itu dia datang serah diri untuk kami rawat. Dia datang dalam keadaan sukarela tanpa sesiapa paksa. Maksudnya dia sendiri bertekad nak berubah”.

“Tapi, masih ada peluang untuk bahayakan ornag lain kan? Maksudnya masa dia tengah lalok ke. Isteri dia mesti lebih aware, lebih tahu berbanding kita”.

“Macam nilah aku simpulkan dik. Kau merokok? ”

“Dulu pernah. Tapi dah berhentu beberapa bulan dari awal tahun hari tu”.

“Kau rasa kau mampu ke berhenti tanpa kesedaran dan sokongan orang yang rapat dengan kau?

“Haa macam tu lah yang aku maksudkan dik. Aku ulangi, dia tak berbahaya, kesedaran dia tinggi. Dan ketagihannya bukanlah seteruk yang lain. Masih terkawal. Dan kami sendiri yakin dia boleh berubah”.

“Oh okay betul juga. Kalau bukan orang terdekat sokong, siapa lagi. Haru jugak kalau saya jadi dia”.

“Kita ada 3 fasa. Fasa I, pemulihan. Mereka yang datang pada kita akan kita hantar ke base camp di Jalan Gambang selama 6 bulan.

Setelah itu, kita bawa mereka ke rumah DIC untuk House Care (Fasa 2). Di sini kita beri mereka kerja dan tinggal di sini.

Kemudian, After Care (Fasa 3). After Care ni kita akan carikan mereka kerja di luar DIC namun diwajibkan untuk mereka untuk tinggal di sini. Setiap fasa akan berlangsung selama 6 bulan”.

“Kami. Mereka mereka yang berjaya bebas daripada program kami ini diwajibkan menyumbang kembali dari beberapa sudut untuk membantu rakan-rakan yang lain.

In sha allah, kita bantu satu sama lain terutamanya dari segi sokongan moral dan keyakinan diri bagi berhadapan semula dengan dunia luar. Biar lah keluarga mereka buang pun. Takpa. Kami kutip dan kami ambil mereka join keluarga besar kami sebab…

Kami ni macam lidi. Duduk sorang-sorang mudah patah, lemah. Tapi kalau ramai-ramai (komuniti), kami akan kuat. ”

Inilah perbualan singkat yang buat aku sedar semua orang perlu diberi peluang kedua tak kira apa kesalahan yang mereka lakukan. Sesungguhnya tuhan itu maha pengampun ke atas hambanya.


Perbualan Anda Di Whatsapp Kini Boleh Dibukukan Melalui Zapptales

Bagi sesetengah individu, menyimpan memori tidak cukup sekadar digital. Baik dari segi gambar mahupun mesej. Menggunakan pendekatan yang sama, Zapptales hadir dengan sebuah idea untuk membukukan perbualan anda bersama pasangan mahupun rakan baik.

Konsep yang digunakan Zapptales sangat mudah. Pengguna cuma perlu memilih cover hadapan, seterusnya memuatnaik perbualan dan semuanya selesai dengan pemilihan pakej yang disediakan. Beberapa tema seperti newborn, travel dan happy family antara yang ditawarkan buat pengguna.

Terdapat 3 pilihan yang ditawarkan pengguna iaitu sama ada dalam bentuk fizikal mahupun softcopy. Memandangkan ianya sebuah idea yang fresh dan masih baru, tidak mustahil kita dapat melihat konsep yang sama dibawa ke Malaysia di masa akan datang menggunakan pendekatan yang sama.

Buat anda yang berminat untuk membukukan segala memori perbulan anda di Whatsapp, anda boleh layari ke laman web Zapptales untuk membuat tempahan. Kami jangkakan perkara ini bakal menjadi trend buat pasangan yang baru berkahwin di negara kita.


Perbuatan Letak Botol Air ‘Ikut Suka’ Dalam Kereta Boleh Bawa Kecelakaan

Mungkin ramai antara kita yang membawa masuk botol air ke dalam kereta sebagai bekal untuk diminum ketika dalam perjalanan dan ada juga kadang-kadang antara kita terlupa untuk membawa keluar botol air yang telah digunakan daripada kereta.

Perbuatan ini sebenarnya dikatakan sangat berbahaya dari aspek keselamatan dan tindakan ‘meletakkan botol air ikut suka ini sebenarnya boleh menyebabkan kematian’ menurut satu perkongsian di Facebook.

Bagaimana ia boleh membawa maut? Adakah ia akan meletup seperti power bank dan mengakibatkan kebakaran kepada kereta kita?

Menurut kiriman yang dikongsikan oleh akaun Facebook Polis Daerah Pendang, botol air tersebut bukannya akan meletup seperti yang dijangkakan ramai, namun ia akan mengganggu pemandu ketika sedang mengendalikan kenderaan.

Perkara ini terjadi kerana kebanyakan daripada kita akan meletakkan botol air ini di bawah kerusi pemandu atau kerusi penumpang ketika sedang memandu.

“Jika kenderaan mula hilang kawalan, botol tersebut, sama ada yang bersaiz 250 ml atau 1.5 liter, atau pun lain-lain bekas minuman boleh tersangkut di bawah pedal brek.

“Tak kira bagaimana kuat sekalipun anda pijak pedal brek tersebut, ianya tidak membantu kerana tekanan yang amat tinggi diperlukan untuk membuatkan botol tersebut pecah,” jelas perkongsian tersebut.

Malah, jika berjaya memecahkan botol air yang tersangkut di bawah pedal brek itu sekalipun, kita masih diancam bahaya kerana dalam situasi cemas seperti kemalangan setiap saat yang berlalu adalah sangat penting.

Bagi pembaca yang masih ragu-ragu dengan kemungkinan perkara ini boleh terjadi, sebenarnya memang ada kejadian botol air tersangkut di bawah pedal brek ini berlaku.

Pada 2014, seorang wanita di Thailand, Supaporn Wiangnak maut selepas keretanya terjunam dari tingkat 8 kawasan parkir sebuah pasar raya di sana dan siasatan pihak forensik selepas itu mendapati ‘botol air yang diletakkan ikut suka’ adalah merupakan penyebab kemalangan.

Botol air tersebut dikatakan tersangkut antara pedal minyak dan brek di mana mangsa ketika itu menekan pedal brek tetapi tekanan yang dikenakan itu sebenarnya berlaku kepada pedal minyak dan menyebabkan kereta Honda Civic yang dipandunya mencapai 5,000 rpm dan hilang kawalan sebelum terjunam.

Berbalik kepada perkongsian di Facebook tadi, penulis asal kiriman tersebut juga bercerita mengenai pengalaman rakannya yang bekerja sebagai anggota Angkatan Pertahanan Awam yang pernah melihat kejadian tersebut ketika sedang bertugas.

Dalam misi menyelamat kemalangan maut itu, mangsa dikatakan gagal untuk mengawal kenderaan selepas pedal brek keretanya tersangkut dengan botol air milik anaknya ketika itu.

Jadi apa yang boleh kita lakukan untuk mengelakkan kejadian sama berlaku kepada diri kita dan ahli keluarga yang memandu kenderaan?

“Sekiranya kereta anda tidak mempunyai cup holder, mungkin anda patut membeli cup holder (third party) atau meletakkan botol air pada tempat yang mana ianya tidak akan bergolek ke sana-sini ketika pemanduan dibuat. Sekiranya kereta anda ada built-in cup holder, maka gunakannya sebaik mungkin,” kongsi penulis.

Selain itu, anda juga boleh amalkan pemeriksaan rutin setiap kali sebelum memandu atau menaiki kenderaan bagi memastikan tiada botol-botol air yang berada di lantai kenderaan anda.

Bukan saja cup holder atau pemegang cawan sahaja yang perlu digunakan dengan betul tetapi penggunaan dan pemakaian baby car seat juga sebenarnya perlu diutamakan. Baca perkongsian kami sebelum ini untuk mengetahui kenapa ia sangat penting.

Netizen Tekankan Pentingnya ‘Baby Car Seat’ Selepas Insiden Bayi Tercampak Dari Kereta

Ini Cara Jurujual Masukkan Kereta Pameran Ke Dalam Pusat Membeli-Belah

Netizen Bengang ‘Geng Kereta Mahal’ Sebabkan Kemalangan Kerana Berlumba


Perbuatan Penunggang Motosikal Memotong Bersebelahan ‘Divider’ Tengah Undang Kerisauan Ramai

Baru-baru ini satu video yang dikongsikan oleh Instagram @careta_malaysia telah meraih perhatian ramai di mana ada motosikal menggunakan lorong kanan bersebelahan highway guard rail atau divider.

Dalam rakaman video pendek berdurasi 12 saat itu, ada dua buah motosikal  memotong kereta-kereta menggunakan laluan sebelah kanan yang sedang berhenti dalam kesesakan lalu lintas.

A post shared by careta (@careta_malaysia)

Netizen turut berpendapat yang sama, tindakan motosikal memotong dengan laju itu bukan sahaja boleh mengundang kemalangan kepada penunggang terbabit, bahkan pengguna jalan raya lain.

Perkongsian video turut mendapat sokongan daripada netizen, ramai menyatakan perbuatan itu membahayakan keselamatan.

Dalam pada itu, ada juga netizen yang berkongsi pengalaman sendiri apabila pernah melihat penunggang motosikal yang cedera parah terlibat kemalangan selepas melanggar divider pada kelajuan yang tinggi.

Orang ramai meminta penunggang motosikal tidak menggunakan laluan itu kerana ia langsung tidak selamat untuk digunakan, divider itu diumpamakan ‘pisau’ yang boleh ‘menghiris dan memotong’ tubuh badan.

Diharap pesanan-pesanan yang dikongsikan orang ramai dapat diambil iktibar oleh para penunggang  motosikal demi kebaikkan semua pengguna jalan raya.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Percaya Atau Tidak, Ini 5 Filem Malaysia Yang Berkualiti Berjaya Ke Peringkat Antarabangsa

Jika ingin dibandingkan industri perfileman tempatan dan industri perfileman di luar negara, ianya tidaklah sebesar mana. Namun sejak kebelakangan ini, filem tempatan dilihat semakin meningkat dengan penghasilkan beberapa filem yang mempunyai jalan cerita yang lain daripada yang lain.

Filem tempatan sering ‘dipandang rendah’ oleh umum, demikian kerana perwatakan yang tidak menarik serta jalan cerita yang agak biasa, namun adakah anda tahu bahawa terdapat beberapa filem tempatan yang berjaya ke persada antarabangsa? Malah ada di antara filem tersebut telah mendapat pengiktirafan ke atas keunikan karya tesebut.

Oleh itu, berikut kami senaraikan beberapa filem tempatan yang berjaya ke peringkat antarabangsa. Ayuh kita mulakan!

Mesti ramai yang tidak tahu akan kewujudan filem ini kan? Filem ‘Pekak’ ini telah dilakonkan oleh pelakon hebat antaranya Zahiril Adzim, Sharifah Amani, Amerul Affendi, Iedil Putra dan Sharifah Sakinah. Filem ini telah dikeluarkan pada tahun 2016 namun ia kurang mendapat sambutan.

Walaupun begitu, filem ini telah berjaya mendapat anugerah di persada antarabangsa. Antara yang dimenangi adalah anugerah Pelakon Terbaik yang dimenangi oleh Zahiril Adzim dan Khairul Azri Md Noor yang menerima anugerah Skrip Terbaik di Russia’s International Motivational Film Festival – Bridge Of Arts 2016 (IMFF 2016).

Filem yang berjudul ‘Pekak’ ini menceritakan tentang seorang pemuda yang bernama Uda yang mempunyai masalah pendengaran. Disebabkan beliau ingin mendapatkan kembali pendengarannya, beliau telah melakukan aktiviti-aktivit haram seperti menjual dadah. Beliau kemudiannya telah bertemu dengan seorang gadis yang masih bersekolah yang bernama Dara. Jika anda ingin tahu apa jadi seterusnya, anda boleh tontonnya di Netflix!

Filem seterusnya yang berjaya ke peringkat antarabangsa ialah filem yang berjudul ‘Redha’. Bagi sesiapa yang tidak tahu, sebelum ia ditayangkan di Malaysia, filem ‘Redha’ ini telah ditayangkan di beberapa festival filem antarabangsa terlebih dahulu dan telah menerima anugerah Audience Choice di Luang Prabang Film Festival 2017, Laos.

Filem ini berdasarkan kisah benar yang menceritakan tentang isu autisme di kalangan masyarakat yang terjadi di negara kita. Filem ini dilakonkan oleh Namron, Nadiya Nissa, Remy Ishak dan Susan Lankester.

Seterusnya, filem ini merupakan antara filem yang pernah mencetuskan kontroversi ketika filem tersebut ditayangkan. Filem yang berjudul ‘Crossroad: One Two Jaga’ ini menceritakan tentang sisi gelap anggota polis di Malaysia di mana ia menunjukkan bagaimana isu rasuah dan salah guna kuasa oleh pihak polis di dunia nyata.

Walaupun filem tersebut tidak mendapat sambutan ramai namun ia berjaya merangkul anugerah Filem Terbaik semasa Festival Filem Malaysia ke-30. Bukan setakat itu sahaja, filem ‘Crossroad: One Two Jaga’ ini juga ditayangkan di beberapa Festival Filem peringkat antarabangsa sebelum ia ditayangkan di Malaysia.

Menakjubkan bukan? Jadi jika anda ingin tonton filem tersebut, anda boleh tontonnya di Netflix!

Filem seterusnya ini menceritakan tentang hubungan kekeluargaan namun terdapat beberapa konflik yang timbul apabila anak perempuannya membawa pulang bakal suaminya yang berstatus orang Inggeris.

Filem yang berjudul ‘The Journey’ ini mula ditayangkan pada tahun 2014 namun mendapat sambutan yang kurang memberansangkan daripada penonton. Walaupun begitu, filem tersebut telah memenangi 4 anugerah di Festival Filem Malaysia ke-27.

Filem seterusnya ini berjudul ‘Jagat’, ia menceritakan mengenai seorang kanak-kanak lelaki berbangsa India yang bernama Appoy. Beliau telah mengharungi pelbagai rintangan hidup termasuklah bapanya yang merupakan soorang kaki pukul dan pakciknya yang merupakan seorang bekas penagih dadah dan merupakan ahli kumpulan gangster. Konflik bagi filem ini timbul apabila Appoy ingin mengikuti jejak pakciknya.

Bagi sesiapa yang tidak tahu, filem ini telah berjaya merangkul anugerah Filem Terbaik Malaysia serta anugerah Pengarah Terbaik semasa Festival Filem Malaysia ke-28. Jika anda berminat untuk tonton filem ‘Jagat”‘ ini, anda boleh tontonnya di Netflix.

Mesti ramai yang terkejut kan? Filem-filem ini bukan sahaja berjaya mengharumkan nama Malaysia di persada antarabangsa malah ia turut berjaya memenangi pelbagai anugerah atas keunikan karya tersebut. Jadi selepas ini jika tidak tahu untuk tonton filem apa, mungkin anda boleh tonton filem yang kami cadangkan ini.

Baca juga perkongsian kami yang terdahulu mengenai artis tempatan sindir FINAS kerana mahu filem Malaysia ke peringkat Oscar. Baca pada pautan di bawah.

‘Dekat Kampung Pun Belum Tentu Jaguh Lagi’- Artis Sindir FINAS Mahu Filem Malaysia Ke Oscar

Namewee Jelaskan Kenapa Filem BABI Tidak Akan Ditayangkan Di Malaysia


‘Percaya Betina Akhirnya Makan Diri’ – Kakak Haqiem Stopa Dakwa Kebenaran Akan Terbongkar

Kecoh sejak akhir-akhir ini apabila tular sebuah berita melibatkan seorang ikon permotoran negara yang didakwa menyimpan dan mengugut menyebar gambar lucah bekas kekasih.

Kes yang telah mendapat perhatian pihak polis ini sekaligus turut membuatkan nama Haqiem Stopa yang popular dengan gelaran tersebut menjadi perhatian netizen.

Terbaharu, Haqiem Stopa tampil mengaku tidak bersalah atas dakwaan yang diterima di Mahkamah Majistret Selayang. Selain itu, muncul seorang individu menerusi akaun TikTok @Ladyspaint86 yang mendaka dirinya sebagai kakak kepada Haqiem Stopa.

ko nk ttup silap kau kan.ko tunggu aku bukak sume cter lpas tu nnt ko gali lubang dalam dlam pastu ko ttup ya nyah😉Skang ko bagi aku susah.nnt ko tunggu jap.Aku bgi ko senang😊ko nari dlu puas😃#ikonpermotoran #mysiblings❤💜 #Halloween2022 #HadaLaboCantikGlow #EndlessJourney #BioessenceB5 #familylover #putar selagi boleh

♬ bunyi asal – Lady Paint🫰 – Lady Paint🫰

Wanita ini turut mengakui tahu mengenai kisah sebenar malah beliau sedia memberi sokongan penuh kepada adiknya selain memastikan kisah sebenar diketahui ramai.

Menurut wanita ini, bekas teman wanita Haqiem Stopa dikatakan cuba menganiaya serta menjatuhkan nama Haqiem Stopa selepas mereka tidak lagi bersama.

“Benda tak betul pun sebenarnya. Salah tetap salah. Betul dengan tidak, kita tunggu selepas ini. Aku nak tunjuk hal yang sebenar apa yang aku tahu tapi nanti, benda tak settle lagi. Tak apa, kita jalan dulu bagi dia menari-nari dulu, bergembira sebab apa? Sebab benda yang dia rancang dah berjaya” ulas kakak Haqiem Stopa.

Wanita yang kenal Haqiem Stopa dengan lebih dekat ini turut mempersoalkan motif bekas teman wanita Haqiem Stopa yang bertindak untuk menganiaya adiknya. Beliau juga turut menasihati para lelaki di luar sana agar tidak terlalu tergila-gilakan atau percaya seseorang wanita agar situasi yang sama tidak berulang.

Selain itu, Beliau juga turut mengingatkan kepada bekas teman wanita tersebut agar tidak lagi menyebarkan keburukan Haqiem Stopa selepas bertahun-tahun bercinta.

Sebaliknya, Haqiem Stopa didakwa turut mempunyai kebaikan tersendiri dalam membantu orang ramai meskipun sering dikecam oleh para netizen.

Terdahulu, Haqiem Stopa mengaku tidak bersalah selepas pertuduhan menyimpan gambar dan video lucah bekas teman wanitanya dalam dua telefon bimbit miliknya. Pertuduhan dibuat mengikut Seksyen 292(a) dan Seksyen 292 Kanun Keseksaan yang membawa hukuman penjara maksimum tiga tahun atau denda atau kedua-duanya jika sabit kesalahan.


Percaya Dengan Cinta ‘Online’, Nenek 73 Tahun Di Bentong Ditipu RM61,500

Sejak internet diperkenalkan, mencari jodoh atau berkenalan menggunakan medium internet bukan lagi sesuatu yang aneh. Kehadiran aplikasi serta laman web dalam membantu mencari pasangan turut disambut baik para pengguna dalam dan luar negara.

Dalam pada itu, di sebalik niat untuk mencari pasangan hidup, seorang nenek berusai 73 tahun yang menetap di Bentong telah terjerumus dengan love scam apabila duitnya sebanyak RM61,500 hangus ditipu ‘teman lelakinya’.

Menurut Ketua Jabatan Siasatan Jenayah Komersial Pahang, Superintendan Mohd. Wazir Mohd. Yusof, mangsa mula berkenalan dengan suspek yang dikenali sebagai Kelvin Chen Lee di Facebook sejak April lalu. Berjaya menjalinkan cinta, Kelvin telah meminta kepada mangsa untuk meminjamkan beliau RM100,000 serta berjanji untuk membayarnya semula.

Percayakan dengan janji manis teman lelakinya, mangsa berusia 73 tahun ini tanpa curiga telah memasukkan wang sebanyak RM61,500 melalui empat transaksi di  kaunter sebuah bank ke akaun milik individu yang tidak dikenali. Seterusnya, Kelvin turut meminta mangsa memasukkan baki wang ke nombor akaun milik individu berbeza di bank berlainan.

Walau bagaimanapun, modus operandi love scam ini terbongkar apabila pihak bank memaklumkan nombor akaun berkenaan milik seorang scammer dan menasihati mangsa untuk membuat laporan polis.

Orang ramai juga dinasihatkan agar lebih berhati-hati dengan individu yang dikenali secara dalam talian agar tidak terjerumus dengan modus operandi love scam yang sedang secara dalam talian.

Ketahui juga bagaimana maklumat penerima parcel dicuri individu yang tidak bertanggungjawab.

Curi Maklumat Peribadi Melalui ‘Parcel’, Ini Taktik Scammer Untuk Jadikan Anda Mangsa

Tiru Suara Kenalan Dan Keluarga Jadi Taktik Baru ‘Scammer’ Dalam Talian


Pusat Karaoke di Jepun Ini Akan Buat Orang Islam Gembira Untuk Ke Sana

Kami tidak dapat nafikan Jepun merupakan salah satu negara maju yang sangat menarik untuk dilawati. Negara matahari terbit itu mempunyai banyak tempat menarik dan salah satunya termasuklah pusat karaoke yang mahu kami kongsikan kali ini.

Manekineko adalah nama pusat karaoke yang terletak di tengah bandaraya Tokyo. Daya tarikan utama pusat hiburan ini adalah premis ini menyediakan layanan mesra kepada orang islam dengan menyediakan pakej makanan halal dan juga ruangan solat yang selesa dan bersih.

Jepun menerima sejumlah 350,000 orang pelawat pada tahun 2014 yang lalu dan sebahagian besar daripadanya adalah kesan peningkatan sebanyak (42%) daripada Malaysia, dan pengunjung dari Indonesia meningkat sebanyak 13 peratus.

Berdasarkan statistik tersebut, pemimpin di Jepun menggalakkan peniaga-peniaga di Jepun supaya menyediakan perkhidmatan yang mesra dengan kehendak pelancong beragama Islam kerana mereka tahu ramai umat Islam menghadapi kesukaran untuk mendapatkan makanan halal dan ruangan solat yang terhad.

Dengan kesedaran itu maka pusat karaoke Manekinoko ini dibina dan beroperasi semenjak akhir tahun lepas. Makanan yang disediakan di sini turut mendapat kelulusan dan sijil Halal daripada Perbadanan Halal Malaysia.

Jadi tunggu apa lagi? Jom lah kemas-kemas barang dan melancong ke Jepun sekarang juga!

BACA: Prank Jepun Ini Sangat Gila, Kami Ternganga Menontonnya

LIKE Facebook TheVocket untuk lebih keseronokan!


Teknik Ringkas Daripada Sebuah Rumah Dapat Percuma 2 Rumah Dan 1 Kereta

Teknik ni sempoi gile. Tak perlukan otak ada batu geliga. Tak perlu perah otak sampai stress. Tak perlu susah payah sewakan per head. Tenang-tenang sahaja. Cuma perlu displin. Dan kawal hawa nafsu (jangan teruja tengok baju dan handbag cantik-cantik).

Beli rumah percuma 2 buah rumah, sebuah kereta.
Tempoh matang : 8 tahun

Contoh saya bagi atas pengalaman sendiri. Bukan teori indah atas paper ye. Saya dah buat dan berhasil.

Tahun 2006
Beli rumah – 64,000
Installment – 320
Sewa – 400

Saya displin bayar setiap bulan. 400 (pendapatan sewa) + 400 (sebenarnya saya bayar guna akaun 2 FPF – nak dipermudahkan saya bagi contoh kira-kira bayar setiap bulan).

Dalam tempoh 8 tahun, hutang rumah selesai. Saya sebagai isteri disediakan tempat tinggal oleh suami. Jadi saya ambil kesempatan untuk atur masa depan keluarga. Susun strategi untuk bebas hutang.

Tahun 2014
Remortgage RM170k (cash back/out)
Installment – 800/bulan
Rumah disewakan 1,000/bulan
+ 200.00 sebulan

Daripada remortgage RM170k, saya beli 2 buah rumah berharga RM71k dan RM91k.

Beli rumah lelong Subang Perdana – 71k
Market value – 120k
Installment – 0 (katakan byr cash)
Sewa – 700/bulan
+ 700.00 sebulan (rental income sebab tiada hutang)

Beli rumah lelong Jasmin – 91k
Market value – 180k (medium cost)
Installment – 0 (katakan bayar cash)
Sewa – 1050.00/bulan
+ 1,050 sebulan (rental income tiada hutang)

Cashflow saya positif sebanyak RM200 (rumah pertama) + RM700 (rumah percuma 1) + RM1,050 (rumah percuma 2) = RM1950.

Daripada RM1950 ini bolehlah beli kereta dan beri gaji kepada diri sendiri setiap bulan.

Belilah kereta apa pun yang berkenan di hati. Monthly installment tak melebihi 900.00 sebulan.

Masa ni kalau nak berhenti kerja pun boleh. Dapat gaji RM1,050.00 sebulan (sewa rumah percuma 2). Hasil dari passive income. Bolehlah belai-belai anak di rumah. Masak untuk suami. Tunggu suami belakang pintu.

Sempoikan.. tak perlu susah payah fikir teknik bombastik kebaboom..

Kenapa saya kata percuma. Saya tak keluarkan duit selepas remortgage rumah. Semua dibayar oleh penyewa.

Harap boleh dapat idea sikit daripada pengalaman akak ni. Nak cerita detail tak berkesempatan. Setakat ini dulu.


adidas Jemput Anda Sertai ‘Run for the Oceans’ Untuk Tangani Pencemaran Plastik

Sempena Hari Lautan Sedunia pada 8 Jun tahun ini, adidas sebagai jenama pakaian sukan yang terkenal sekali lagi ingin mempelawa anda, rakyat Malaysia serta warga di serata dunia untuk menyahut cabaran larian Run for the Oceans.

Penganjuran acara ini merupakan hasil kolaborasi bersama Parley Ocean Plastics, satu organisasi dari New York yang berusaha untuk melihat pantai dan lautan di seluruh dunia sifar daripada pencemaran plastik.

Larian amal adidas x Parley Run for the Oceans ini dimaklumkan telah memasuki tahun yang keempat dalam penganjurannya dan pada tahun ini secara rasmi ia telah bermula pada hari ini 28 Mei sehingga 8 Jun 2021.

A post shared by adidas Malaysia (@adidasmy)

Sepanjang ia berlangsung, pihak adidas dan Parley akan berusaha untuk mengutip sisa plastik yang bertaburan di sepanjang garisan persisiran pantai yang mereka kunjungi paling maksimum seberat 500,000 pound (~230,000 kilogram).

“Sebagai jenama terkemuka dunia, pihak kami berperanan besar untuk menggunakan segala platform untuk meningkatkan kesedaran kepada orang ramai tentang kepentingan pemuliharaan kebersihan laut dan Bumi kita.

“Ini tanggungjawab kita bersama. Ayuh kita bersatu dan hentikan pencemaran plastik,” kata Alberto Uncini Manganelli, GM Running & Credibility Sports di adidas.

Untuk rekod, acara ini telah menyatukan lebih daripada 3 juta pelari di seluruh dunia dengan mengumpul rekod larian ‘sejauh’ 25.5 juta kilometer. Dimaklumkan, program ini juga pernah berjaya meraih kutipan dana sebanyak $2.5 juta (~RM10.3 juta) untuk membantu Parley Oceans Plastics bagi melaksanakan program pendidikan kesedaran berkaitan isu ini di peringkat sekolah.

Sejak tahun 2015, adidas telah menghasilkan lebih daripada 30 juta pasang kasut yang diperbuat daripada 50% bahan plastik kitar semula yang dikutip di tepi pantai hasil kolaborasi Parley Ocean Plastic. Kasut tersebut dijenamakan sebagai adidas PrimeBlue.

Dalam pada itu, anda yang berminat boleh mendaftarkan diri dan ingin mendapat info lebih lanjut menerusi muat turun aplikasi adidas Running atau melayari laman sesawang rasmi adidas Run for the Oceans. Setiap jarak larian anda akan direkodkan dalam kiraan kilometer menerusi aplikasi adidas Running.

Dalam pada itu, adidas menjangkakan seramai 40 juta orang akan menyertai acara Run for the Oceans ini pada tahun 2025 kelak. Bersama kita hentikan pencemaran plastik dan kami yakin yang kita semua boleh melakukannya.

Butik adidas sneaker collect kedua di dunia kini dibuka di KLCC. Anda boleh membacanya pada pautan di bawah.

Butik adidas Sneaker Collect Kedua Dunia Kini Dibuka Di KLCC

adidas Guna ‘Printer’ Untuk Hasilkan Tapak Kasut Ultra 4D 5 Ini?

Bertempat Di Pavilion, adidas Lancar MakerLab Pertama Di Malaysia